hotchpotch/miracl-hf-unified huggingface dataset:
ตลาดโบ๊เบ๊
ตลาดโบ๊เบ๊ หรือที่นิยมเรียกกันสั้น ๆ ว่า โบ๊เบ๊ () เป็นตลาดแห่งหนึ่งในพื้นที่กรุงเทพมหานคร ตั้งอยู่บนถนนกรุงเกษม แขวงคลองมหานาค เขตป้อมปราบศัตรูพ่าย ระหว่างแยกกษัตริย์ศึก (ยศเส) กับแยกสะพานขาว โดยเลียบไปกับคลองผดุงกรุงเกษมตัดกับคลองมหานาค เป็นตลาดที่เป็นที่รู้จักกันดีจากการเป็นตลาดขายส่งเสื้อผ้าราคาถูก
ตลาดโบ๊เบ๊ เดิมเป็นชุมชนที่เกิดขึ้นราว พ.ศ. 2470 ก่อนสงครามโลกครั้งที่สอง ชาวชุมชนตรงนี้มีอาชีพที่หลากหลาย เช่น ย้อมผ้า หรือขายชา, กาแฟ หรือน้ำมะพร้าว ต่อมามีกลุ่มพ่อค้าแม่ค้าชาวจีนตั้งแผงขายของกันอยู่ในบริเวณถนนดำรงรักษ์ (ตรอกขี้เถ้า) โดยนำสินค้าเครื่องอุปโภคบริโภคสารพัดชนิดมาวางขายกันแบบแบกะดิน นอกจากนี้ยังเป็นตลาดขายส่งเสื้อผ้าราคาถูก บริเวณลานวัดบรมนิวาสราชวรวิหารด้านติดกับคลองแสนแสบ จนกระทั่งเกิดสงครามโลก สินค้าอุปโภคบริโภคขาดเแคลนเนื่องจากภาวะสงคราม เช่น เสื้อผ้าเครื่องนุ่งห่ม จึงมีการนำมาขาย เสื้อผ้าที่นำมาขายระยะแรกส่วนหนึ่งเป็นเสื้อผ้าของผู้เสียชีวิตจากการทิ้งระเบิดในสงคราม โดยนำมาซักทำความสะอาดและขายลักษณะแบกะดิน หรือเสื้อผ้ามืองสองที่ใช้แล้ว จึงทำให้มีราคาถูกมาก และได้ย้ายที่ขายมาเป็นริมทางรถไฟข้างวัด จนกลายมาเป็นตลาดอย่างถาวร ต่อมาเมื่อมีพ่อค้าแม่ค้าเพิ่มมากขึ้นจนพื้นที่ขายไม่พอทำให้บางส่วนต้องอาศัยพาดผ้ากับแขนแล้วเดินขายให้ลูกค้าทั่วไป เมื่อตลาดเริ่มคึกคักจนเป็นที่รู้จักมากขึ้นจึงได้เปลี่ยนลักษณะการขายแบกะดินมาเป็นแผงลอย และอาคารพาณิชย์ดังเช่นปัจจุบัน
โดยชื่อตลาดโบ๊เบ๊ สันนิษฐานว่าเป็นชื่อที่เรียกเพี้ยนมาจากคำว่า "บ๊งเบ้ง" โดยชื่อนี้มีที่มาจากอดีตขณะที่ยังเป็นตลาดขายเสื้อผ้าเก่าอยู่ ผู้คนที่มาค้าขายมักจะส่งเสียงดังหนวกหูจนกระทั่งแถบนี้ได้ชื่อเรียกว่า "ตลาดบ๊งเบ้ง"
ทั้งนี้คำว่า "โบ๊เบ๊" ในพจนานุกรมฉบับราชบัณฑิตยสถานได้ให้นิยามไว้ว่า ""ว. มีเสียงเอ็ดอึงจนฟังไม่ได้ศัพท์.""
ในย่านตลาดโบ๊เบ๊ ตรงข้ามกับตลาดโบ๊เบ๊สะพาน 4 คือ มัสยิดมหานาค อันเป็นมัสยิดและชุมชนชาวมุสลิมที่เก่าแก่แห่งหนึ่งในกรุงเทพมหานคร ติดกับคลองมหานาค ใกล้กับสะพานเจริญราษฎร์ 32
ตลาดโบ๊เบ๊แบ่งเวลาขายออกเป็น 2 ช่วง คือ เวลากลางวันตั้งแต่เวลา 09.00–15.00 น. และเวลากลางคืนตั้งแต่เวลา 23.00–05.00 น. โดยเฉพาะกลางคืนจะมีความคึกคักมาก จนกระทั่งถึงรุ่งสาง จากนั้นแผงลอยและอาคารพาณิชย์ซึ่งตั้งอยู่ด้านในก็จะกลับมาเปิดขายอีกครั้ง โดยลูกค้าส่วนใหญ่เป็นพ่อค้าแม่ค้าจากต่างจังหวัด เสื้อผ้าสำเร็จรูปยังเป็นที่นิยมของประเทศเพื่อนบ้าน เช่น เวียดนาม, กัมพูชา, ลาว, สิงคโปร์ และมาเลเซีย ส่วนตลาดส่งออกที่ใหญ่ที่สุดคือประเทศในกลุ่มตะวันออกกลาง โดยมีมูลค่าส่งออกถึงปีละหนึ่งหมื่นล้านบาทต่อปี
ซอยกัปตันบุช
ซอยกัปตันบุช หรือ ตรอกกัปตันบุช หรือชื่ออย่างเป็นทางการว่า ซอยเจริญกรุง 30 เป็นซอยแยกจากถนนเจริญกรุงในพื้นที่แขวงสี่พระยา เขตบางรัก กรุงเทพมหานคร ใกล้กับถนนสี่พระยาและท่าน้ำสี่พระยา ติดกับริมฝั่งแม่เจ้าพระยา
ชื่อซอยกัปตันบุชมีที่มาจากจอห์น บุช นักเดินเรือชาวอังกฤษ ผู้เข้ามาอาศัยและรับราชการในรัชสมัยรัชกาลที่ 5 จนมีตำแหน่งเป็นอธิบดีกรมเจ้าท่า และได้รับบรรดาศักดิ์เป็นพระวิสูตรสาครดิฐ ซึ่งเคยมีบ้านพำนักอยู่บริเวณแถบนี้ โดยในซอยเป็นที่ตั้งของบ้านเลขที่ 1 ของถนนเจริญกรุง เป็นบ้านที่มีสถาปัตยกรรมสวยงามแบบยุโรปนีโอคลาสสิก ตัวอาคารก่ออิฐถือปูนสองชั้น หลังคาทรงปั้นหยา และออกแบบเป็นหน้าจั่วตรงกลางด้านหน้าอาคาร ผนังทาสีเหลือง หน้าต่างทาสีเขียวมะกอกตัดขอบขาว ประตูหน้าต่างเป็นทรงโค้งแบบโรมัน
บ้านหลังนี้มักมีความเข้าใจผิดว่าเป็นบ้านของกัปตันบุช แต่ตามหลักฐานชื่อของเจ้าบ้านเลขที่ 1 ถนนเจริญกรุงของกรมไปรษณีย์โทรเลข พบว่าในปี พ.ศ. 2454 เป็นบ้านของขุนราชพิมาน บุตรชายของพระยาพิทักษ์ภูบาล ขึ้นกรมรักษาพระองค์ปืนทองปลายซ้าย เคยเป็นอาคารที่ทำการของกรมพระคลังข้างที่ (สำนักงานทรัพย์สินส่วนพระมหากษัตริย์ ในปัจจุบัน) และเคยเป็นที่ทำการของบริษัทสุราฝรั่งเศส รวมถึงเคยเป็นที่ตั้งของโรงเรียนอาชีวศึกษาแห่งแรกในประเทศไทยอีกด้วย คือ โรงเรียนอาชีพช่างกล (สถาบันเทคโนโลยีปทุมวัน ในปัจจุบัน) ซึ่งในระยะแรกดำเนินกิจการและทำการสอนโดยทหารเรือ ปัจจุบันสำนักงานทรัพย์สินส่วนพระมหากษัตริย์ได้เข้ามาบูรณะ ถือเป็นอาคารอนุรักษ์และโบราณสถานแห่งหนึ่งของกรุงเทพมหานคร และด้านข้างทางขวา เป็นอาคารคลังสินค้าเก่า ซึ่งครั้งหนึ่ง หลุยส์ ที. ลีโอโนเวนส์ บุตรชายของแอนนา ลีโอโนเวนส์ หรือแหม่มแอนนา เคยมาเช่าประกอบกิจการอยู่
ในอดีต ย่านซอยกัปตันบุชตลอดจนถนนเจริญกรุง รวมถึงถนนสี่พระยา เป็นย่านแห่งหนึ่งที่มีความคึกคักและเจริญที่สุดของกรุงเทพมหานคร นอกเหนือจากย่านเยาวราช, สำเพ็ง หรือตลาดน้อย เป็นแหล่งที่อาศัยและประกอบกิจการรวมถึงเป็นที่ทำการทางราชการของชาวต่างชาติ โดยเฉพาะชาวตะวันตก ซึ่งยังคงปรากฏหลักฐานมาจนถึงปัจจุบันด้วยอาคารเก่าแก่ที่มีความสวยงามทางสถาปัตยกรรมหลายแห่ง เช่น สถานทูตโปรตุเกส อันเป็นสถานทูตต่างประเทศแห่งแรกที่มีขึ้นในพื้นที่กรุงเทพมหานคร โดยสร้างมาตั้งแต่รัชสมัยรัชกาลที่ 2 ตัวอาคารสร้างด้วยสถาปัตยกรรมแบบโคโลเนียลโปรตุเกส, อาคารศุลกสถาน หรือโรงภาษีร้อยชักสาม โรงภาษีเก็บค่าภาษีจากเรือสินค้าต่างชาติ ตัวอาคารเป็นสถาปัตยกรรมแบบปัลลาดีโอ, ที่ทำการของฮ่องกงและเซี่ยงไฮ้แบงกิ้งคอร์ปอเรชั่น ธาคารสัญชาติฮ่องกง ที่เข้ามาเปิดกิจการในประเทศไทยตั้งแต่ปี พ.ศ. 2431 เป็นต้น
เรดสตาร์ เบลเกรด
Fudbalski klub Crvena zvezda (, ) หรือ เรด สตาร์ เบลเกรด () หรือ เรด สตาร์ เป็นสโมสรฟุตบอลอาชีพตั้งอยู่ที่เบลเกรด ประเทศเซอร์เบีย เป็นส่วนหนึ่งของสโมสรกีฬาเรดสตาร์ พวกเขาเป็นเพียงสโมสรเดียวจากยุโรปตะวันออกที่เคยคว้าแชมป์สโมสรยุโรปและอเมริกาใต้ ในปี ค.ศ. 1991 เรด สตาร์ เป็นเพียงสโมสรเดียวในเซอร์เบียและยูโกสลาเวียเดิมที่สามารถคว้าแชมป์ยูโรเปียนคัพในปี ค.ศ. 1991 พวกเขาคว้าแชมป์ลีก 27 สมัย และแชมป์ฟุตบอลถ้วย 24 สมัย เรด สตาร์ เป็นหนึ่งในสโมสรที่ประสบความสำเร็จสูงสุดในช่วงยูโกสลาเวียเดิมและเซอร์เบียในปัจจุบัน
จากผลการสำรวจในปี ค.ศ. 2008 เรด สตาร์ เป็นสโมสรที่ได้รับความนิยมมากที่สุดในเซอร์เบีย ด้วยคะแนนร้อยละ 48.2 พวกเขามีผู้สนับสนุนจำนวนมากในช่วงหลายปีที่ผ่านมา สโมสรคู่ปรับที่สำคัญคือปาร์ตีซาน การพบกันของทั้งคู่เรียกว่าดาร์บีชั่วนิรันดร์ ในเดือนกันยายน ค.ศ. 2009 "เดลีเมล" ได้จัดอันดับดาร์บีนี้เป็นการพบกันที่ยิ่งใหญ่เป็นอันดับที่สี่ของยุโรป
เนชันแนลแชมเปียนชิป – 27
ถ้วย – 24
สโมสรฟุตบอลเร็ดบุลซัลทซ์บวร์ค
สโมสรฟุตบอลเร็ดบุลซัลทซ์บวร์ค เป็นสโมสรฟุตบอลอาชีพออสเตรีย ตั้งอยู่ที่วัลส์-ไซเซินไฮม์ สนามเหย้าของพวกเขาคือเรด บูลล์ อารีนา สำหรับในแข่งขันระดับทวีปยุโรปนั้น สโมสรจะใช้ชื่อ ซัลซ์บวร์ก เนื่องจากข้อจำกัดของชื่อผู้สนับสนุน และจะใช้ตราสโมสรที่ดัดแปลงใหม่
ชื่อเดิมของสโมสรคือ เอ็สเฟา ออสเตรียซัลทซ์บวร์ค ต่อมาได้เปลี่ยนชื่อสโมสรเนื่องจากการซื้อสิทธิ์ของ Red Bull GmbH ในปี ค.ศ. 2005 และได้เปลี่ยนสีชุดจากม่วง-ขาว กลายเป็นแดง-ขาว การเปลี่ยนแปลงครั้งนี้ ทำให้แฟนบางส่วนก่อตั้งสโมสรใหม่ขึ้นมาเอง นั่นคือ SV Austria Salzburg ซึ่งตั้งตามชื่อเดิม
สโมสรคว้าแชมป์ออสเตรียนบุนเดสลีกาสมัยแรกในปี ค.ศ. 1994 และเคยเข้าไปถึงยูฟ่าคัพ นัดชิงชนะเลิศ ในปี ค.ศ. 1994 หลังจากนั้นสโมสรก็คว้าแชมป์ลีกอีก 11 สมัย และออสเตรียคัพอีก 5 สมัย
ภาวะเศรษฐกิจถดถอย
ในวิชาเศรษฐศาสตร์ ภาวะเศรษฐกิจถดถอย () เป็นการหดตัวของวัฏจักรธุรกิจซึ่งส่งผลให้เกิดการชะลอโดยรวมของกิจกรรมทางเศรษฐกิจ ตัวชี้วัดเศรษฐกิจมหภาคอย่างผลิตภัณฑ์ในประเทศเบื้องต้น (GDP) รายจ่ายการลงทุน กําลังผลิตของภาคอุตสาหกรรม รายได้ครัวเรือน กำไรธุรกิจและเงินเฟ้อลดลง ส่วนการล้มละลายและอัตราการว่างงานเพิ่มขึ้น ในสหราชอาณาจักร นิยามว่าเป็นการเติบโตทางเศรษฐกิจเป็นลบสองไตรมาสติดต่อกัน
โดยทั่วไปภาวะเศรษฐกิจถดถอยเกิดเมื่อมีรายจ่ายลดลงอย่างกว้างขวาง (การเปลี่ยนแปลงอุปทานเป็นลบ) ซึ่งอาจเกิดจากหลายเหตุการณ์อย่างวิกฤตการเงิน การเปลี่ยนแปลงการค้าภายนอก และการเปลี่ยนแปลงอุปสงค์เป็นลบ หรือการแตกของภาวะเศรษฐกิจฟองสบู่ รัฐบาลปกติสนองต่อภาวะเศรษฐกิจถดถอยด้วยการใช้นโยบายเศรษฐกิจมหภาคแบบขยายตัว เช่น การพิ่มอุปสงค์เงิน (นโยบายการคลัง) การเพิ่มรายจ่ายภาครัฐและการลดการเก็บภาษี (นโยบายการเงิน)
บริษัททรัสต์
บริษัททรัสต์ () เป็นบริษัท โดยเฉพาะอย่างยิ่งธนาคารพาณิชย์ ที่จัดระเบียบเพื่อทำหน้าที่เป็นผู้ดูแลผลประโยชน์ของทรัสต์ (trust) และหน่วยงานต่าง ๆ ปกติมีโครงสร้างอยู่สามแบบ คือ ความเป็นหุ้นส่วนอิสระ ธนาคารหรือบริษัทกฎหมาย ซึ่งโครงสร้างแต่ละแบบมีความชำนัญพิเศษในการเป็นผู้จัดการทรัสต์ของทรัสต์ประเภทต่าง ๆ และการจัดการที่ดินกรรมสิทธิ์ บริษัททรัสต์ไม่จำเป็นต้องใช้อำนาจทั้งหมดที่ได้รับ ยิ่งไปกว่านั้น ข้อเท็จจริงว่าบริษัททรัสต์ในเขตอำนาจศาลหนึ่งไม่ดำเนินหน้าที่ของบริษัททรัสต์ทั้งหมดในอีกเขตอำนาจศาลหนึ่งไม่เกี่ยวกัน และไม่มีความสัมพันธ์ว่าบริษัทนั้นเป็น "บริษัททรัสต์" แท้จริงหรือไม่
ชื่อ "ทรัสต์" หมายถึงความสามารถของแผนกทรัสต์ของสถาบันในการทำหน้าที่เป็นผู้จัดการทรัสต์ หรือผู้จัดการสินทรัพย์การเงินในนามของผู้อื่น ปกติสินทรัพย์ถือในรูปของทรัสต์ ซึ่งเป็นเครื่องมือตามกฎหมายที่ออกชื่อผู้รับประโยชน์และสิ่งที่เงินสามารถใช้จ่ายได้
ผู้จัดการทรัสต์จะจัดการการลงทุน เก็บประวัติ จัดการสินทรัพย์ เตรียมการบัญชีศาล (court accounting) ชำระใบแจ้งหนี้ (ขึ้นอยู่กับสภาพของทรัสต์) รายจ่ายด้านการแพทย์ ของขวัญการกุศล การรับมรดกและการกระจายรายได้และเงินต้นอย่างอื่น
เงินสดสำรองธนาคาร
เงินสดสำรองธนาคาร () เป็นการถือเงินฝากในบัญชีของธนาคารพาณิชย์กับธนาคารกลาง รวมกับเงินตราที่ถืออยู่ในห้องเก็บเงินของธนาคาร ธนาคารกลางบางแห่งกำหนดการดำรงสินทรัพย์สภาพคล่อง (reserve requirement) ขั้นต่ำ ซึ่งกำหนดให้ธนาคารถือเงินฝากในธนาคารเทียบเท่ากับร้อยละที่ระบุของความรับผิด เช่น เงินฝากของผู้บริโภค แม้ไม่มีข้อกำหนดเงินสดสำรองตามกฎหมาย แต่ธนาคารมักเลือกถือเงินสำรองบางอย่าง เรียก เงินสำรองพึงประสงค์ (desired reserves) เพื่อเตรียมรับเหตุการณ์ไม่คาดคิด เช่น การถอนสุทธิขนาดใหญ่ผิดปกติของผู้บริโภคหรือการแห่ถอนเงิน
เจมส์ สเปเดอร์
เจมส์ สเปเดอร์ (James Spader) มีชื่อเกิดว่า เจมส์ ทอดด์ สเปเดอร์ (James Todd Spader) เกิดเมื่อ 7 กุมภาพันธ์ 1960 ในบอสตัน รัฐแมสซาชูเซตส์ เป็นนักแสดงชาวอเมริกันที่โด่งดังจาก จากภาพยนตร์เรื่อง ลินคอล์น และยังเป็นผู้กวาดรางวัล Emmy Awards 2012 ถึง 3 รางวัล จากที่เขาได้รับบทเป็น อลัน ชอร์ (Alan Shore) ในภาพยนต์ เรื่อง "Boston Legal" และ "The Practice" อีกทั้งเคยรับบทเป็น ดร.แดเนียล แจ็กสัน ในเรื่องสตาร์เกทอีกด้วย ล่าสุดกับผลงานของเขา ซีรีย์ The Blacklist ในบท Raymond "Red" Reddington ทั้ง 5 Seasons ฉายทางช่อง โมโน 29 อีกทั้งเป็นหนึ่งในดาวร้ายของอเวนเจอร์ส ในบทอัลตรอน ปรากฏอยู่ในด้วย
โรคระบาดทางการเงิน
โรคระบาดทางการเงิน () หมายความถึง "การระบาดของความผันผวนของตลาด ส่วนใหญ่ในด้านลบ จากประเทศหนึ่งไปอีกประเทศหนึ่ง เป็นกระบวนการที่สังเกตผ่านการเคลื่อนไหวร่วมของอัตราแลกเปลี่ยน ราคาหุ้น ความแตกต่างระหว่างผลตอบแทนของการออกพันธบัตรของประเทศนั้นกับพันธบัตรเปรียบเทียบได้ของที่ประเทศเกณฑ์เปรียบเทียบออก [sovereign spread] และการไหลของทุน" โรคระบาดทางการเงินสามารถเป็นความเสี่ยงแก่ประเทศที่กำลังพยายามบูรณาการระบบการเงินของตนกับตลาดและสถาบันการเงินระหว่างประเทศ โรคระบาดการเงินช่วยอธิบายวิกฤตการณ์เศรษฐกิจที่ขยายข้ามประเทศเพื่อนบ้านหรือแม้แต่ภูมิภาคของโลก
โรคระบาดทางการเงินเกิดทั้งระดับระหว่างประเทศและในประเทศ ในระดับประเทศ ปกติความล้มเหลวของธนาคารในประเทศหรือคนกลางทางการเงินจุดชนวนการส่งผ่านโรคเมื่อผิดนัดความรับผิดระหว่างธนาคารและขายสินทรัพย์ในราคาถูก (fire sale) ฉะนั้นจึงบั่นทอนความเชื่อมั่นในธนาคารที่คล้ายกัน ตัวอย่างปรากฏการณ์นี้คือ ความวุ่นวายรุนแรงสืบเนื่องในตลาดการเงินสหรัฐ โรคระบาดทางการเงินระหว่างประเทศ ซึ่งเกิดทั้งในเศรษฐกิจประเทศพัฒนาแล้วและประเทศกำลังพัฒนา เป็นการส่งผ่านวิกฤตการณ์การเงินระหว่างตลาดการเงินสำหรับเศรษฐกิจโดยตรงหรือโดยอ้อม ทว่า ภายใต้ระบบการเงินปัจจุบันที่มีงบเงินสดปริมาณมาก เช่น กองทุนบริหารความเสี่ยงและปฏิบัติการข้ามภูมิภาคของธนาคารขนาดใหญ่ โรคระบาดทางการเงินปกติเกิดพร้อมกันทั้งในสถาบันในประเทศและข้ามประเทศ สาเหตุของโรคระบาดทางการเงินปกติอยู่เลยคอธิบายของเศรษฐกิจที่แท้จริง เช่น ปริมาณการค้าทวิภาคี
ปริมาณเงิน
ในวิชาเศรษฐศาสตร์ ปริมาณเงิน () เป็นปริมาณรวมของสินทรัพย์การเงินที่มีอยู่ในเศรษฐกิจหนึ่งในเวลาใดเวลาหนึ่ง มีวิธีนิยาม "เงิน" หลายวิธี แต่วิธีมาตรฐานปกติรวมเงินตราที่หมุนเวียนในระบบ และเงินฝากกระแสรายวัน
ปกติรัฐบาลหรือธนาคารกลางของประเทศหนึ่งบันทึกและจัดพิมพ์ข้อมูลปริมาณเงิน นักวิเคราะห์ภาครัฐและเอกชนเฝ้าติดตามการเปลี่ยนแปลงปริมาณเงินมาช้านาน เนื่องจากเชื่อว่ากระทบต่อระดับราคา ภาวะเงินเฟ้อ อัตราแลกเปลี่ยนและวัฏจักรเศรษฐกิจ
ความสัมพันธ์ระหว่างเงินกับราคาในอดีตสัมพันธ์กับทฤษฎีปริมาณเงิน (quantity theory of money) มีหลักฐานเชิงประจักษ์เข้มของความสัมพันธ์โดยตรงระหว่างการเติบโตเงิน–อุปสงค์ (money–supply growth) และภาวะเงินเฟ้อราคาระยะยาว อย่างน้อยสำหรับการเพิ่มปริมาณเงินในเศรษฐกิจอย่างรวดเร็ว ตัวอย่างเช่น ประเทศอย่างซิมบับเวซึ่งมีการเพิ่มปริมาณเงินอย่างรวดเร็วอย่างยิ่งมีราคาเพิ่มขึ้นรวดเร็วอย่างยิ่ง (ภาวะเงินเฟ้อยิ่งยวด) จึงเป็นเหตุผลหนึ่งสำหรับการพึ่งพานโยบายการเงินเป็นวิธีการควบคุมเงินเฟ้อ
การล้มละลาย
การล้มละลาย () เป็นสถานภาพทางกฎหมายของบุคคลหรือนิติบุคคลที่ไม่สามารถชำระหนี้คืนเจ้าหนี้ได้ ในเขตอำนาจส่วนใหญ่ คำสั่งศาลกำหนดการล้มละลาย ซึ่งลูกหนี้มักเป็นผู้ริเริ่ม
การล้มละลายมิใช่สถานภาพตามกฎหมายเดียวที่บุคคลไม่สามารถชำระหนี้มีได้ ฉะนั้น คำว่า "การล้มละาย" จึงไม่สมนัยกับการไม่สามารถชำระหนี้ (insolvency) ในบางประเทศอย่างสหราชอาณาจักร การล้มละลายจำกัดอยู่เฉพาะปัจเจกบุคคล ส่วนกระบวนพิจารณาการไม่สามารถชำระหนี้แบบอื่น (เช่น การชำระบัญชีและการจัดการทรัพย์สิน) ใช้กับบริษัท ในสหรัฐ การล้มละลายใช้กว้างขึ้นแก่กระบวนพิจารณาการไม่สามารถชำระหนี้อย่างเป็นทางการ ในประเทศฝรั่งเศส คำ "banqueroute" ใช้อย่างเดียวเฉพาะการล้มละลายฉ้อฉล ขณะที่คำว่า "faillite" ใช้กับการล้มละลายตามกฎหมาย
โรงเรียนโนนสังวิทยาคาร
โรงเรียนโนนสังวิทยาคาร (อักษรย่อ : น.ส.; อังกฤษ : Nonsang Wittayakarn School) หรือเรียกอย่างย่อ ว่า สังวิทย์ เป็นโรงเรียนมัธยมศึกษาขนาดกลางในจังหวัดหนองบัวลำภู เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษา ประจำอำเภอโนนสัง จังหวัดหนองบัวลำภู อยู่ในสหวิทยาเขตบัวบาน สังกัดสำนักงานเขตพื้นที่การศึกษามัธยมศึกษาเขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนโนนสังวิทยาคาร เป็นโรงเรียนมัธยมศึกษาขนาดใหญ่ แต่เดิมใช้ชื่อว่าโรงเรียนอุดรพิทยานุกูล สาขาโนนสัง ซึ่งตลอดเวลาที่ก่อตั้งโรงเรียนมาตั้งแต่ปี พ.ศ. 2517 มีนักเรียนที่จบการศึกษาได้สร้างชื่อเสียงให้กับโรงเรียนมากมาย และในปีการศึกษา 2555 ที่ผ่านมา ทางโรงเรียนมีผลงานโดดเด่นหลายอย่าง อาทิ ผลสอบโอเน็ตของนักเรียนที่มีการพัฒนาการดีขึ้นจนได้รับเกียรติบัตรแสดงความชื่นชมจากสำนักงานเขตพื้นที่การศึกษามัธยมศึกษา เขต 19 และมีนักเรียนที่จบมัธยมศึกษาตอนปลายสอบเข้าเรียนต่อในมหาวิทยาลัยต่างๆ ทั่วประเทศ จำนวน 102 คน
โรงเรียนโนนสังวิทยาคารมีแผนการเรียนให้นักเรียนเลือกตามความถนัดและความชอบ โดยยึดตามหลักสูตรแกนกลางการศึกษา ได้แก่
หลักทรัพย์ประกัน
หลักทรัพย์ประกัน () ในข้อตกลงให้ยืม เป็นการผูกมัดทรัพย์สินบางอย่างของผู้ยืมต่อผู้ให้ยืม เพื่อเป็นหลักประกันการชำระเงินกู้คืน หลักทรัพย์ประกันใช้เป็นการคุ้มครองของผู้ให้ยืมต่อการผิดนัดของผู้ยืม ฉะนั้นใช้หักลบกลบเงินกู้ได้หากผู้ยืมไม่สามารถชำระเงินต้นและดอกเบี้ยตามเงื่อนไขของข้อตกลงให้ยืม
ปกติการคุ้มครองที่หลักทรัพย์ประกันให้จะให้ผู้ให้ยืมให้อัตราดอกเบี้ยต่ำกว่าแก่เงินกู้ที่มีหลักทรัพย์ประกันเมื่อเทียบกับเงินกู้ที่ไม่มีหลักทรัพย์ประกันเนื่องจากความเสี่ยงขาดทุนของผู้ให้ยืมมีต่ำกว่า อัตราดอกเบี้ยสามารถลดได้หลายจุดร้อยละ ขึ้นอยู่กับชนิดและมูลค่าของหลักทรัพย์ประกัน ตัวอย่างเช่น อัตราดอกเบี้ยของเงินกู้ไม่มีหลักทรัพย์ประกันสูงกว่าเงินกู้ที่มีหลักทรัพย์ประกันมาก เพราะความเสี่ยงของผู้ให้ยืมเพิ่มขึ้น
ถ้าผู้ยืมผิดนัดชำระเงินกู้ (เนื่องจากการไม่สามารถชำระหนี้หรือเหตุการณ์อื่น) แล้วผู้ยืมจะเสียทรัพย์สินที่ผูกมัดเป็นหลักทรัพย์ประกันและผู้ให้ยืมจะเป็นเจ้าของทรัพย์สินนั้นแทน ตัวอย่างเช่น ในธุรกรรมเงินกู้จำนองตรงแบบใช้อสังหาริมทรัพย์ที่ได้มาด้วยความช่วยเหลือของเงินกู้เป็นหลักทรัพย์ประกัน หากผู้ซื้อไม่สามารถชำระหนี้คืนได้ตามข้อตกลงจำนอง ผู้ให้ยืมสามารถใช้กระบวนการบังคับเอาทรัพย์จำนองหลุดตามกฎหมายเพื่อครองกรรมสิทธิ์ของอสังหาริมทรัพย์นั้น ผู้ประกอบธุรกิจรับจำนำเป็นตัวอย่างธุรกิจทั่วไปที่ยอมรับสิ่งของหลายอย่างเป็นหลักทรัพย์ประกัน
อาจมีการจำกัดชนิดของหลักทรัพย์ประกันขึ้นอยู่กับประเภทของเงินกู้ (เช่นในกรณีเงินกู้รถยนต์และการจำนอง) นอกจากนี้ยังสามารถยืดหยุ่นได้ เช่น ในกรณีของสินเชื่อบุคคลที่อาศัยหลักทรัพย์ประกัน
ความถี่มูลฐาน
ความถี่มูลฐาน
ซึ่งในภาษาอังกฤษอาจเรียกอย่างโดด ๆ ว่า "fundamental" นิยามว่าเป็นความถี่ต่ำสุดของรูปคลื่นแบบเป็นคาบ
ในดนตรี ความถี่มูลฐานก็คือเสียงสูงต่ำของโน้ตดนตรีที่ได้ยินโดยเป็นคลื่นรูปไซน์ (partial) ที่ความถี่ต่ำสุดซึ่งได้ยิน
ถ้าดูการซ้อนทับของคลื่นรูปไซน์ (เช่น อนุกรมฟูรีเย) ความถี่มูลฐานก็คือคลื่นรูปไซน์ความถี่ต่ำสุดในผลรวม
ในบางกรณี ความถี่มูลฐานจะเขียนเป็นเครื่องหมาย "f" (หรือ FF) ซึ่งระบุความถี่ต่ำสุดจาก 0 
ในบางกรณี ก็จะเขียนเป็นเครื่องหมาย "f" ซึ่งหมายถึงฮาร์มอนิกแรก
(ฮาร์มอนิกที่สองก็จะเป็น f = 2⋅f เป็นต้น
และในบริบทนี้ ฮาร์มอนิกที่ 0 ก็จะเป็น 0 Hz)
พระลานเสด็จขี้เรื้อน
พระลานเสด็จขี้เรื้อน ( "พฺระลานสฺเตจคมฺลง̍"; ) เป็นท้องสนามตรงมุมด้านตะวันตกเฉียงเหนือของนครธม จังหวัดเสียมเรียบ ประเทศกัมพูชา สร้างขึ้นด้วยลักษณะแบบบายนในรัชกาลชัยวรรมันที่ 7
ชื่อซึ่งเป็นที่รู้จักในปัจจุบันนี้เป็นนามที่เกิดขึ้นในภายหลังโดยอ้างถึงเทวรูปพระยม อายุราวคริสต์ศตวรรษที่ 15 ซึ่งพบอยู่ในบริเวณนั้น โดยมีสีกระดำกระด่าง และมีตะไคร่ปกคลุม เหมือนคนเป็นเรื้อน ทั้งยังสอดคล้องกับความเชื่อที่ว่า ยโศวรรมันที่ 1 กษัตริย์ผู้สถาปนาเมืองยโศธรปุระอันเป็นที่ตั้งนครธมนั้น ประชวรโรคเรื้อน แต่ชื่อจริง ๆ ของเทวรูปดังกล่าว คือ "ธรรมราชา" ดังที่จารึกอยู่บนตัวรูปเอง
พระลานนี้เป็นรูปตัวยู (U) ทำให้เชื่อกันว่า สร้างขึ้นเพื่อใช้เป็นที่ถวายพระเพลิงพระศพเจ้านาย
เขา
เขา () เป็นธรณีสัณฐานที่สูงขึ้นจากภูมิประเทศแวดล้อม มักมียอดชัดเจน แม้ในพื้นที่ที่มีภูมิลักษณ์ผาชัน/มุมเท อาจเรียกส่วนใดส่วนหนึ่งของภูมิประเทศราบที่ไม่มียอดขนาดใหญ่ว่า "เขา" ก็ได้
ฮิวเบิร์ต ฮัมเฟรย์
ฮิวเบิร์ต โฮราทิโอ ฮัมเฟรย์ จูเนียร์ () เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 38 ระหว่าง พ.ศ. 2508 ถึง 2512 ในสมัยประธานาธิบดีลินดอน บี. จอห์นสัน
จีรนันทน์ เศวตนันทน์
จีรนันทน์ เศวตนันทน์ นางสาวไทย พ.ศ. 2508 คนที่ 15 และได้รับตำแหน่งรอบอันดับ 2 นางงามจักรวาล 1966 สำหรับจีรนันทน์ เป็นสาวไทยคนที่ 4 ที่เป็นตัวแทนของประเทศไทย ต่อจากอมรา อัศวนนท์ รองนางสาวไทย พ.ศ. 2496 ซึ่งเป็นตัวแทนคนแรกเข้าร่วมประกวดนางงามจักรวาล ค.ศ. 1956 ตามด้วย สดใส วานิชวัฒนา ค.ศ. 1959 และตามด้วย อาภัสรา หงสกุล นางงามจักรวาลคนที่ 14
จีรนันทน์เป็นลูกสาวของ พล.ต.ต.จรุง เศวตนันทน์ และ นางอร่ามศรี เศวตนันทน์ ต่อมาเธอได้รับตำแหน่งนางสาวไทย ปี 2508 คนที่ 15 ซึ่งจัดประกวดที่กรุงเทพ เธอจบการศึกษาจากสหราชอาณาจักร หลังากนั้นเธอได้รับการฝึกฝนจากสมเด็จพระนางเจ้าสิริกิติ์ พระบรมราชินีนาถก่อนที่จะไปประกวดนางงามจักรวาลในปีถัดมา
จีรนันทน์ครองมงกุฎนางสาวไทย ปี 2508 เมื่อวันที่ 3 ธันวาคม พ.ศ. 2508 หลังจากนั้นได้เข้าร่วมประกวด นางงามจักรวาล 1966 ที่ไมอามี่, ฟลอริดา โดยจีรนันทน์ สามารถคว้าตำแหน่งรองอันดับ 2 ไปครอง โดยมากาเรต้า อาวิดสัน สาวงามจาก สวีเดน เป็นผู้ครองตำแหน่งนางงามจักรวาล
ในปี 2512 จีรนันทน์ได้สมรสกับ พล.ร.อ.อำนวย บุญรอด มีบุตรชาย 1 คน คือ สุวีระ บุญรอด โดยจีรนันทน์ประกอบอาชีพเป็นศัลยแพทย์ที่โรงพยาบาลศิริราช
สปิโร แอกนิว
สปิโร ธีโอดอร์ "เท็ด" แอกนิว () เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 39 ระหว่าง พ.ศ. 2512 ถึง 2516 ในสมัยประธานาธิบดีริชาร์ด นิกสัน ต่อมาได้ลาออกจากตำแหน่งรองประธานาธิบดี เมื่อวันที่ 10 ตุลาคม พ.ศ. 2516
โรงฆ่าสัตว์
โรงฆ่าสัตว์ หรือโรงเชือด () เป็นสิ่งก่อสร้างที่สัตว์ถูกฆ่าเพื่อเป็นนำมาเป็นอาหาร โรงฆ่าสัตว์ส่งเนื้อสัตว์ต่อใหักับอุตสาหกรรมบรรจุหีบห่อ ส่วนโรงฆ่าสัตว์ที่เนื้อไม่ได้ถูกนำไปเป็นอาหารอาจถูกเรียกว่า knacker's yard หรือ knackeries และมักใช้ฆ่าสัตว์ที่ไม่เหมาะสำหรับการรับประทานหรือที่ไม่สามารถทำงานในฟาร์มได้อีกต่อไป เช่น ม้าที่ไม่สามารถทำหน้าที่ได้
การฆ่าสัตว์ในระดับอุตสาหกรรมมาพร้อมกับปัญหาด้านลอจิสติก, ปัญหาด้านสวัสดิภาพสัตว์, ความต้องการทางสาธารณสุข และปัญหาด้านสิ่งแวดล้อม การหาที่่เพื่อสร้างโรงฆ่าสัตว์ยังเป็นปัญหาและมักเป็นที่เกลียดชังของสาธารณะ
กลุ่มสิทธิและสวัสดิภาพสัตว์มักแสดงความกังวลเกี่ยวกับวิธีขนย้าย, จัดเตรียม, เลี้ยง และฆ่าของโรงฆ่าสัตว์บางที่
รางวัลสตาร์พิคส์ ครั้งที่ 15 ประจำปี พ.ศ. 2560
สำหรับผู้ได้รับรางวัลแสดงเป็น ตัวหนา
เนลสัน รอกกีเฟลเลอร์
เนลสัน อัลดริช รอกกีเฟลเลอร์ () เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 41 ระหว่าง พ.ศ. 2517 ถึง 2520 ในสมัยประธานาธิบดีเจอรัลด์ ฟอร์ด
นิวส์ (อัลบั้มลาบานูน)
N.E.W.S. (เหนือ ใต้ ออก ตก) เป็นสตูดิโออัลบั้มชุดที่ 8 ของวงร็อค ลาบานูน และเป็นสตูดิโออัลบั้มชุดแรกที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พงศศรัณย์ พุ่มทิพย์ เป็นโปรดิวเซอร์ ออกจำหน่ายในวันที่ 25 สิงหาคม พ.ศ. 2559 ซึ่งอัลบั้มชุดนี้ได้ทำมาสเตอร์ริ่งที่นิวยอร์ก
โดยชื่ออัลบั้มมาจากแนวคิดที่ว่า แฟนเพลงลาบานูนมีอยู่ทั่วทุกภาคของประเทศ ในอัลบั้มนี้มีซิงเกิ้ลฮิตที่ได้รับความนิยมสูง เช่น เชือกวิเศษ, แพ้ทาง, พลังงานจน และศึกษานารี
อัลบั้มชุดนี้ได้เล่าถึงเรื่องราว 7-8 ปีที่หายไปของวงลาบานูนที่มาจาก เหนือ ใต้ ออก ตก ที่สั่งสมประสบการณ์ชีวิต และได้ไปเล่นคอนเสิร์ตมา ใครจะรู้ว่าร้องเพลงแล้วอยู่ดี ๆ วันนึงเราก็หยุด
ซิงเกิลเปิดตัว "ศึกษานารี" มีเนื้อหาเกี่ยวกับ ใจนารี ยากแท้ หยั่งถึง ซึ่งตรงความหมายที่สุดและคงจะตรงกับชีวิตจริงของใครหลายๆคน ว่าการจะเข้าใจผู้หญิงนั้น เป็นเรื่องยากเย็นเหลือเกิน
ส่วนซิงเกิลถัดมา "พลังงานจน" มีเนื้อหาเกี่ยวกับให้กำลังใจ สำหรับคนที่ท้อแท้หมดหวัง ใช้ข้อด้อยของตัวเองเป็นแรงผลักดัน เพื่อเป็นพลังงาน ใช้การเล่นคำว่า "พลังงานจน" ซึ่งพ้องเสียงกับคำว่า "พลังงานจลน์" ซึ่งแปลว่า "พลังงานที่มีอยู่ในวัตถุที่กำลังเคลื่อนที่" แต่ พลังงานจน คงเป็นพลังงานจากการที่ เราจน เราไม่มี จนเป็นแรงผลักดัน ให้ออกมาทำอะไรเพื่อตัวเราเอง เพื่อคนที่เรารัก
และซิงเกิลที่ "เชือกวิเศษ" เกี่ยวกับความรักที่ไม่สมหวัง เดิมทีเพลงนี้จะมีชื่อว่า "อยู่ไม่สุข" แต่ถูกเปลี่ยนเพื่อสะท้อนให้เห็นว่า แม้แต่เชือกวิเศษก็ไม่สามารถมัดหัวใจที่แตกสลายได้
วอลเตอร์ มอนเดล
วอลเตอร์ เฟรดเดอริก "ฟริตซ์" มอนเดล (; เกิดเมื่อวันที่ 5 มกราคม พ.ศ. 2471) เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 42 ระหว่าง พ.ศ. 2520 ถึง 2524 ในสมัยประธานาธิบดีจิมมี คาร์เตอร์
มัมแอนด์ป็อปช็อป
Mom & Popshop เป็นสตูดิโออัลบั้มชุดที่ 3 ของวงร็อค ทเวนตีไฟฟ์อาเวอส์ และเป็นสตูดิโออัลบั้มชุดแรกที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี มณฑล จิรา & 25hours เป็นโปรดิวเซอร์ ออกจำหน่ายในวันที่ 27 สิงหาคม พ.ศ. 2558
ซิงเกิลเปิดตัว "สุขาอยู่หนใด" มีเนื้อหาเกี่ยวกับ ความสุขเราไม่จำเป็นต้องวิ่งตามหา ความสุขมันไม่ได้ซ่อนอยู่ที่ไหน บางคนเราอาจมีทุกอย่างสมบูรณ์ แต่สิ่งเหล่านั้นมันไม่ได้ตอบโจทย์เรื่องความสุขที่แท้จริง คือบางคนมีครบทุกอย่างแต่คำตอบในหัวใจตัวเองกลับไม่มี มันก็เหมือนรู้จักทั้งโลกแต่ไม่รู้ใจตัวเองแบบนี้มันก็ไม่มีความสุข
ส่วนซิงเกิลที่ 2 ถัดมา "แรงโน้มถ่วง" มีเนื้อหาเกี่ยวกับ 25hours ได้สร้างมาจากจินตนาการที่ว่า "เหมือนพวกเราอยู่ในยานลำหนึ่ง ยานที่ชื่อว่า 25hours พยายามที่จะทะยานไปดาวอีกดวง แต่ดันมีแรงโน้มถ่วงนี่แหละ ที่มาฉุดรั้งเราไว้ มันก็เหมือนปัญหา ความกลัว ในชีวิต ของคนเราทุกคน
ส่วนโปรโมชั่นซิงเกิล "เธอเอาใจฉันไป" เป็นเพลงเกี่ยวกับความรักหวานแหวว
ส่วนซิงเกิลที่ 3 "ไม่เคย" เป็นเพลงเกี่ยวกับไม่จำเป็นว่าต้องเป็นเรื่องของความรัก คนรักอย่างเดียว แต่มันคือ “สิ่งสำคัญทุกสิ่ง” ในชีวิตอาจจะเป็นพ่อแม่ ครอบครัว เวลา หรือ โอกาส ของชีวิตที่ไม่ควรปล่อยให้มันผ่านเลยไป เราจะคิดถึงมันก็ต่อเมื่อมัน “ไม่อยู่แล้ว”
ฉาบใหญ่
ฉาบใหญ่ อาจหมายถึง
เอโมจิ
เอโมจิ () หรือ อิโมจี, อีโมจิ, อิโมจิ () คือตัวหนังสือความคิดและสไมลีย์ที่ใช้กันในข้อความอิเล็กทรอนิกส์และเว็บเพจ เอโมจิปรากฏในหลายรูปแบบ เช่น การแสดงสีหน้าและกิริยาอาการ วัตถุ สถานที่ ลมฟ้าอากาศ สัตว์ เป็นต้น เอโมจิมีลักษณะเหมือนสัญรูปอารมณ์มาก แต่มาจากรูปภาพจริงแทนที่จะมาจากตัวอักษร ตัวเลข หรือเครื่องหมายวรรคตอนประสมกันอย่างสัญรูปอารมณ์ เดิมคำ "เอโมจิ" มีความหมายว่า ตัวหนังสือภาพ โดยมาจากคำ "เอะ" (, "ภาพ") ประสมกับคำ "โมจิ" (, "ตัวหนังสือ") ความคล้ายคลึงระหว่างรูปอักษรโรมันของคำนี้ (คือ ) กับคำ และ ในภาษาอังกฤษเป็นเรื่องบังเอิญเท่านั้น
เอโมจิมีต้นกำเนิดมาจากโทรศัพท์เคลื่อนที่ของญี่ปุ่นในปี พ.ศ. 2542 โดยนายชิเกทากะ คุริตะ ผู้มีอาชีพนักออกแบบของบริษัทผู้ให้บริการโทรศัพท์แห่งหนึ่งโทรศัพท์ในญี่ปุ่นเพื่อช่วยให้การสื่อสารทางโทรศัพท์มือถือนั้นง่ายขึ้น ซึ่งในครั้งนั้นเขาได้คิดค้น เอโมจิ รวมทั้งหมด 176 แบบด้วยกัน
ในคริสต์ทศวรรษ 2010 เอโมจิ ได้รับความนิยมเพิ่มขึ้นทั่วโลกหลังจากที่มีการเพิ่มเอโมจิเข้าไปในระบบปฏิบัติการสำหรับอุปกรณ์เคลื่อนที่หลายระบบ ปัจจุบันถือว่าเอโมจิเป็นส่วนหนึ่งของวัฒนธรรมประชานิยมในโลกตะวันตก ในปี พ.ศ. 2558 "ออกซฟอร์ดดิกชันนารีส์" ประกาศให้เอโมจิรูปใบหน้ากับน้ำตาแห่งความยินดี (Face with Tears of Joy emoji) เป็นคำแห่งปี
กระแซ
กระแซ () บ้างเรียก เมเต (, ), มีเต () หรือ มณิปุรี (, ) เป็นชาติพันธุ์หนึ่งอาศัยอยู่ทางตะวันออกเฉียงเหนือของประเทศอินเดีย และเป็นประชากรส่วนใหญ่ของรัฐมณีปุระ ส่วนใหญ่ตั้งถิ่นฐานอยู่บริเวณที่ราบตอนกลางของรัฐมณีปุระ และยังพบอีกว่ามีจำนวนไม่น้อยอาศัยดินแดนข้างเคียงเช่น รัฐอัสสัม, รัฐเมฆาลัย และรัฐตริปุระ ทั้งยังพบการตั้งถิ่นฐานในประเทศอื่น ๆ ใกล้เคียงคือประเทศบังกลาเทศ และพม่า
ชาวกระแซจะใช้ภาษามณีปุระ ซึ่งจัดอยู่ในตระกูลภาษาทิเบต-พม่า ทั้งยังเป็นหนึ่งในยี่สิบสองภาษาราชการของประเทศอินเดียตามรัฐธรรมนูญ ค.ศ. 1992 เดิมใช้อักษรเมเตมาเยกในการเขียน แต่ภายหลังถูกแทนที่ด้วยอักษรเบงกาลีช่วงศตวรรษที่ 18 ปัจจุบันมีความพยายามในการฟื้นฟูการใช้อักษรเมเตมาเยกอีกครั้งอย่างช้า ๆ
แต่เดิมชาวกระแซนับถือศาสนาพื้นเมือง (Sanamahism) ซึ่งเป็นลัทธิบูชาสุริยเทพและผีบรรพชน และพบร่องรอยว่าชาวกระแซเคยนับถือศาสนาพุทธมาก่อน ปัจจุบันชาวกระแซส่วนใหญ่นับถือศาสนาฮินดูนิกายไวษณพ ซึ่งเปลี่ยนไปนับถือเมื่อราว 300 ปีก่อนหน้านี้ แต่เป็นเพียงฮินดูพื้นเมืองหรือฮินดูแบบมณีปุระเท่านั้นเพราะรับอิทธิพลมาอย่างผิวเผิน โดยมีการนับถือปะปนกับลัทธิพื้นเมือง นอกจากนี้ยังมีชาวกระแซบางส่วนเข้ารีตศาสนาอิสลามเมื่อศตวรรษที่ 17 ในยุคจักรวรรดิโมกุลเรืองอำนาจ โดยจะถูกเรียกว่าปันกัล (Pangal) หรือมียะฮ์เมเต (Miah Meitei)
ปฏิบัติการมึนเชิน
ปฏิบัติการมึนเชิน () เป็นรหัสนามของโรมาเนียในความร่วมมือกันเพื่อการรุกรานของเยอรมัน-โรมาเนียในช่วงเยอรมันเข้ารุกรานสหภาพโซเวียตในสงครามโลกครั้งที่สอง กับเป้าหมายหลักเพื่อยึดกลับคืนดินแดนเบสซาราเบีย ทางตอนเหนือของบูโควิน่า และ Hertsa ที่ต้องจำใจยอมยกให้โดยโรมาเนียแก่สหภาพโซเวียตเมื่อปีก่อน (เบสซาราเบียและทางตอนเหนือของบูโควิน่าภายใต้โซเวียตยึดครอง) ปฏิบัติการได้ดำเนินการเสร็จสิ้นหลัง 24 วันของการสู้รบ การก่อตั้งกองทัพฝ่ายอักษะได้รวมถึงกองทัพที่ 3 และกองทัพที่ 4 ของโรมาเนียและกองทัพที่ 11 ของเวร์มัคท์ การรุกรานครั้งนี้ได้มีผลตามมาด้วยการฆ่าล้างเผ่าพันธุ์ประชากรชาวยิวในเบสซาราเบีย
การรุกรานได้เริ่มต้นขึ้นเมื่อวันที่ 2 กรกฎาคม ด้วยกองกำลังโรมาเนียที่โดดเด่นทางตอนเหนือ เมื่อวันที่ 5 กรกฎาคม Chernivtsi เมืองหลวงของบูโควิน่าเหนือ ถูกเข้ายึดโดยกองพัน Vânători de Munte ที่ 3 และ 23 เมื่อวันที่ 16 กรกฎาคม Chișinău, เมืองหลวงของเบสซาราเบียถูกยึดภายหลังการสู้รบอย่างหนักโดยหัวหอกกองกำลังโรมาเนียโดยกองพลยานเกราะโรมาเนียที่ 1 (Divizia 1 Blindată) ที่ติดตั้งส่วนใหญ่ด้วยรถถังเบาอาร์-2 126 คัน เมื่อวันที่ 26 กรกฎาคม พื้นที่ทั้งหมดอยู่ภายใต้การควบคุมของโรมาเนีย-เยอรมัน เมื่อวันที่ 17 สิงหาคม เบสซาราเบียและทางตอนเหนือของบูโควิน่าได้รับฟื้นฟูกลับมารวมเป็นรัฐโรมาเนียอีกครั้ง
ยุทธการที่อูมัน
ยุทธการที่อูมัน(15 กรกฏาคม – 8 สิงหาคม ค.ศ. 1941)เป็นการโอบล้อมของเยอรมันและพันธมิตรต่อกองทัพโซเวียตที่ 6 และ 12 ภายใต้การบัญชาการของพลโท I. N. Muzyrchenko และพลตรี P. G. Ponedelin เหตุการณ์ตามลำดับ-เมืองอูมันทางตอนใต้ในช่วงการเริ่มต้นของปฏิบัติการการรุกของกองทัพเยอรมันกลุ่มใต้ภายใต้การนำของจอมพลแกร์ด ฟอน รุนด์ชเตดท์ เป็นส่วนหนึ่งของปฏิบัติการบาร์บารอสซาบนแนวรบด้านตะวันออก ในสงครามโลกครั้งที่สอง
การสู้รบครั้งนี้ได้เกิดขึ้นในช่วงปฏิบัติการป้องกันเคียฟ ในช่วงระหว่างส่วนหนึ่งของแนวรบตะวันตกเฉียงใต้ของกองทัพแดงได้ทำการปกป้องสะพาน Southern Bug และถนนรางรถไฟทางยุทธศาสตร์ระหว่างโอเดสซาและสโมเลนสค์ และส่วนหนึ่งของกองทัพพันเซอร์ที่ 1 ในยูเครนตะวันตกในช่วงหลังของการรุกจากโปแลนด์ตอนใต้ไปยังคาบสมุทรไครเมีย
กองทัพโซเวียตภายใต้การบัญชาการรวมของทิศตะวันตกเฉียงใต้ ผู้บัญชาการคือจอมพลเซมิออน บูดิออนนืย ซึ่งได้รวมถึงพันเอก Mikhail Kirponos กองบัญชาการใหญ่และหน่วยย่อยของกองทัพที่ 12 สามารถหลบหนีออกจากวงล้อมได้เนื่องจากความสามารถของกองกำลังทหารราบของเยอรมันไม่อาจปิดเส้นทางได้อย่างแน่นหนาพอ อย่างไรก็ตาม กองทัพทั้งสองต่อมาก็ถูกยุบและทหารหลบหนีไปรวมกับหน่วยอื่นๆ ครั้งนี้เป็นหนึ่งในการโอบล้อมขนาดใหญ่ของฝ่ายอักษะที่ได้จัดการกับกองทัพแดง
ถนนกัลยาณไมตรี
ถนนกัลยาณไมตรี () เป็นถนนสายหนึ่งในกรุงเทพมหานคร ตั้งอยู่ในแขวงพระบรมมหาราชวัง เขตพระนคร เป็นถนนสายสั้น ๆ เชื่อมระหว่างถนนสนามไชยบริเวณแยกกัลยาณไมตรี กับถนนอัษฎางค์และถนนบำรุงเมือง ที่สะพานช้างโรงสีบริเวณแยกสะพานช้างโรงสี
ถนนกัลยาณไมตรี เป็นถนนที่อยู่ระหว่างอาคารกระทรวงกลาโหม กับกรมแผนที่ทหาร ตั้งชื่อเป็นเป็นเกียรติแก่พระยากัลยาณไมตรี (ฟรานซิส บี. แซร์) ชาวอเมริกันที่เข้ามารับราชการในประเทศไทย และมีบทบาทสำคัญอย่างยิ่งในกิจการต่างประเทศโดยเฉพาะในช่วงรัชสมัยพระบาทสมเด็จพระมงกุฎเกล้าเจ้าอยู่หัว ซึ่งเดิมวังสราญรมย์ที่อยู่ใกล้เคียง เคยเป็นที่ตั้งของกระทรวงการต่างประเทศ
นอกจากนี้แล้ว ตัวอาคารของกระทรวงกลาโหมที่อยู่ข้างถนนกัลยาณไมตรี ซึ่งเป็นสถาปัตยกรรมแบบปัลลาดีโอมีความสวยงาม โดดเด่นด้วยตัวอาคารสีเหลือง มีหน้าต่างเป็นจำนวนนับร้อยบาน จึงนิยมใช้เป็นสถานที่ถ่ายรูป หรือใช้สำหรับถ่ายทำโฆษณาหรือภาพยนตร์ต่าง ๆ
ท่าสี่พระยา
ท่าสี่พระยา (; รหัส: น3, N3)เป็นท่าเรือแห่งหนึ่งในพื้นที่กรุงเทพมหานคร ตั้งอยู่ริมฝั่งแม่น้ำเจ้าพระยาฝั่งตะวันออก หรือฝั่งพระนคร ณ เลขที่ 23 ถนนโยธา แขวงตลาดน้อย เขตสัมพันธวงศ์ เป็นท่าเรือข้ามฟากระหว่างท่าคลองสาน ในพื้นที่เขตคลองสาน ฝั่งธนบุรี ที่อยู่ตรงข้าม และเป็นท่าที่ให้บริการของเรือด่วนเจ้าพระยา เปิดให้บริการตั้งแต่เวลา 05:30–24:00 น. ในส่วนของเรือข้ามฟาก
ท่าสี่พระยา อยู่ใกล้กับแหล่งท่องเที่ยวและสถานที่สำคัญ เช่น ริเวอร์ซิตี้, โรงแรมรอยัลออร์คิดเชอราตัน, ถนนสี่พระยา, วัดแก้วแจ่มฟ้า โดยสามารถเดินไปยังชุมชนตลาดน้อยได้ ซึ่งภายในชุมชนมีหลายสิ่งที่น่าสนใจ เช่น โบสถ์กาลหว่าร์, ธนาคารไทยพาณิชย์ สาขาตลาดน้อย, ศาลเจ้าโจวซือกง หรือบ้านโซวเฮงไถ่ บ้านสถาปัตยกรรมจีนโบราณ อายุกว่า 200 ปี และสามารถเดินเชื่อมต่อไปยังวงเวียนโอเดียน อันจุดเริ่มต้นของถนนเยาวราชได้
เทอโรแดคทิลลัส
เทอโรแดคทิลลัส ( ) เป็นสกุลหนึ่งของเทอโรซอร์ที่รู้จักกันในชื่อ เทอโรแดคทิล (pterodactyls) ตอนนี้มีอยู่แค่หนึ่งสายพันธุ์คือ Pterodactylus antiquus
มีฟอสซิลค้นพบที่บาวาเรีย ประเทศเยอรมัน มีอายุอยู่ในช่วงยุคจูราสซิกตอนปลาย (Tithonian ตอนต้น), ประมาณ 150.8–148.5 ล้านปีก่อน ส่วนใหญ่พบที่ยุโรป และแอฟริกา
มันเป็นสัตว์กินเนื้อ และมีความเป็นไปได้ที่จะกินปลา และสัตว์เล็กตัวอื่น ๆ
มีฟอสซิลของ"เทอโรแดคทิลลัส" มากกว่า 30 ตัวอย่าง และโครงกระดูกส่วนใหญ่มีลักษณะที่สมบูรณ์ "Pterodactylus antiquus" เป็นเทอโรซอร์ตัวเล็ก มีขนาดปีกประมาณ  บางสปีชีสอาจจะมีขนาดตัวเล็กกว่า. อย่างไรก็ตาม, มีเทอโรแดคทิลลัสที่รู้จักกันมาก ซึ่งรวมถึง "Ctenochasma", "Germanodactylus", "Aerodactylus", "Aurorazhdarcho", และ "Gnathosaurus"
กระโหลกของเทอโรแดคทิลลัสนั้นยาวและบางมาก มีฟันทรงกรวย ไม่เหมือนกับเทอโรซอร์ตัวอื่นๆ กระโหลก และขากรรไกรนั้นตรง ไม่เอียงขึ้น
สกุลที่รู้จักกันในชื่อเทอโรแดคทิลลัส" "เมื่อก่อนมีชื่อว่า "Petro-Dactyle" โดย Cuvier ในปี 1809 หลังจากนั้นก็ตั้งใหม่เป็น "Ptéro-Dactyle". ในปี 1812 โดย Samuel Thomas von Sömmerring
เกษตรกรรมในประเทศอิหร่าน
อิหร่านเป็นประเทศแรก ๆ ของโลกที่เริ่มต้นทำการเกษตร แผ่นดินของอิหร่านมีประมาณ 1 ใน 3 เป็นพื้นที่ที่สามารถรองรับเกษตรกรรมได้ แต่เนื่องจากสภาพดินและการชลประทานที่ไม่เพียงพอทำให้ไม่สามารถประกอบการเกษตรบนแผ่นดินเหล่านั้นได้ มีแค่ 12 เปอร์เซ็นต์ของพื้นที่ที่สามารถทำเกษตรกรรมได้ (รวมถึงสวนผลไม้ ไร่องุ่นและที่ดินเพาะปลูก) แต่น้อยกว่าหนึ่งในสามของที่ดินที่เหมาะแก่การเกษตรมีระบบส่งน้ำได้ส่วนที่เหลือเป็นการเกษตรแบบแห้งแล้ง ภาคเหนือและภาคตะวันออกเฉียงเหนือของอิหร่านมีสภาพที่ดินอุดมสมบูรณ์
อิหร่านเป็นประเทศแรกๆของโลกที่เริ่มต้นทำการเกษตร
ในศตวรรษที่หนึ่งก่อนคริสต์ศักราชอิหร่านนำต้นไม้ผลทั้งหมดที่ปลูกในกริีซ(ยกเว้นมะกอก)มาปลูก เมื่ออเล็กซานเดอร์โจมตีอิหร่านทำให้เกษตรกรรมในอิหร่านถดถอยลง ไร่สวนมากมายถูกทำลาย สภาพเช่นนี้คงอยู่ต่อไปจนถึงยุคสมัยของอัรดะชีร บอบะกอน ราชวงศ์ซัสซาเนียนเข้ามาฟื้นฟูชลประทาน ส่งเสริมให้ทำการเกษตรพืชสวนและเลี้ยงสัตว์ หลุงจากยุตซัสซาเนียนจนถึงการโจมตีของมุฆูลการเกษตรในอิหร่านซบเซาลง(ในยุคราชวงศ์อุมัยยะห์) และก้าวหน้ามากขึ้น (ในยุคราชวงศ์อับบาสและสมัยการปกครองส่วนท้องถิ่น)
นักวิชาการของประเทศนี้อยู่ในระหว่างการศึกษาเกี่ยวกับสรรพคุณทางยาของพืชต่างๆอย่างขมักเขม้น และผลิตอุปกรณ์สำหรับจ่ายน้ำ ตัวอย่าง เครื่องกว้านน้ำอัตโนมัต
จัดอันดับโลก
ข้าวสาลี 14 ล้านตัน
มะเขือเทศ 6.8 ล้านตัน
นมวัว 3.6 ล้านตัน
แม้ว่าอิหร่านจะเป็นประเทศขนาดใหญ่ แต่ดินในอิหร่านก็ไม่เหมาะที่จะทำการเกษตรขนาดใหญ่ มีแค่12% ของพื้นที่ทั้งหมดของอิหร่าน คือน้อยกว่า 200,000 ตารางกิโลเมตรที่สามารถประกอบการเกษตรได้ ตอนนี้มีที่ดิน 63% ที่สามารถทำเกษตรได้ยังไม่ถูกใช้งาน ในอิหร่านจาก 50% ถึง 60% ของดินที่จะถูกใช้ในโครงการเกษตรกรรม ( 185 ตารางกิโลเมตร) ในอิหร่านมีทั้งที่ดินที่จำเป็นต่อระบบชลประทานและดินที่ชื้นฝนอยู่แล้ว ที่ดินเพาะปลูกในอิหร่านมีประมาณ 16 ล้านเฮกเตอร์ ครึ่งหนึ่งของดินเหล่านี้อยู่ในเขตชลประทานและอีกครึ่งหนึ่งอาศัยฝน
ปริมาณน้ำฝนและผลผลิตการเกษตร 
มูลค่าการค้าผลผลิตทางการเกษตรและอาหารของอิหร่านในปี 1391-1392 สูงถึง 18 พันล้านและ 412 ล้านดอลลาร์ ในจำนวนนี้ 5.2 พันล้านมาจากส่งออกอาหารและผลผลิตทางการเกษตร และอีก 214 ล้านมาจากนำเข้าอาหารและผลผลิตทางการเกษตร
10 ผลิตภัณฑ์อาหารและผลผลิตทางการเกษตรส่งออกที่สำคัญในปี 1391-1392 มีรายละเอียดดังนี้ : พิสทาชิโอทะเลาะเปลือก (706.3 ล้านดอลลาร์) ซอสมะเขือเทศ (169.9 ล้านดอลลาร์) เมล็ดพิสทาชิโอทั้งสดและแห้ง (151.4ล้านดอลลาร์)โยเกิร์ต ยกเว้นผลิตภัณฑ์อาหารสำหรับทารก (144.7ล้านดอลลาร์) ไอศครีมและน้ำเชื่อมแช่แข็งแม้จะมีโกโก้ (140.9ล้านดอลลาร์) ขนมหวานประเภทช็อกโกแลตขาวไม่ผสมโกโก้(137.8ล้านดอลลาร์) ลูกเกด (133.6ล้านดอลลาร์) แตงโม(130.1ล้านดอลลาร์) บิสกิตที่เพิ่มสารให้ความหวาน (127.2ล้านดอลลาร์) ชีส(125.1ล้านดอลลาร์)
10 ผลิตภัณฑ์อาหารและผลผลิตทางการเกษตรนำเข้าที่สำคัญในปี 1391-1392 มีดังต่อไปนี้ ข้าว(2.3พันล้านดอลลาร์) กากถั่วเหลือง (1,827พันล้านดอลลาร์) เมล็ดข้าวโพด (1,526พันล้านดอลลาร์), ธัญพืชข้าวสาลี (1,273พันล้านดอลลาร์) น้ำตาลไม่ขัดสี ( 832. 2 ล้านดอลลาร์) น้ำมันถั่วเหลืองดิบ (765.6ล้านดอลลาร์) น้ำมันปาล์มปาล์ม (637.8 ล้านดอลลาร์) ชิ้นส่วนเนื้อวัวไร้กระดูกแช่แข็ง (378.6ล้านดอลลาร์) กล้วยสดหรือแห้ง ( 352. 8 ล้านดอลลาร์) และเนยแบ่งบรรจุแพ็คกว่า 500 กรัม (268.2ล้านดอลลาร์)
การสื่อสารในประเทศอิหร่าน
อุตสาหกรรมโทรคมนาคมทั้งหมดในอิหร่านอยู่ในการดูแลของรัฐบาลและบริหารโดยบริษัทโทรคมนาคมของประเทศอิหร่าน  การขยายตัวของสายโทรศัพท์ในปี 2004 มีการพัฒนาเป็นที่ยอมรับในภูมิภาคนี้ ประชาการ 100 คนต่อ 22 สายโทรศัพท์ สถิติสูงกว่าอียิปต์ซึ่งอยู่ที่ 14 และซาอุดิอารเบียซึ่งอยู่ที่ 15 แม้ว่าสถิติจะต่ำกว่าสหรัฐอาหรับเอมิเรตต์ กับจำนวน 27 สาย อย่างไรก็ตรงตามมาตรฐานภูมิภาค ในอิหร่านปี 2012 จำนวนประชากรทุกคนมีโทรศัพท์มือถือมากกว่า 1 เครื่อง
ในปี 2008 มีสำนักงานการบริการการติดต่อสื่อสารระดับท้องถิ่นมากกว่า 52000 แห่ง ที่คอยให้บริการด้านคมนาคมในชนบท มีสายโทรศัพท์ในอิหร่านมากกว่า 24 ล้านสาย มีอัตราการขยายร้อยละ 33.66 อิหร่านมีผู้ใช้อินเตอร์เน็ต 43 ล้านคนเป็นข้อมูลบันทึกในตะวันออกกลางแม้ว่าระดับความแรงของอินเตอร์เน็ตจะอยู่ในเกณฑ์ต่ำก็ตาม อิหร่านติดหนึ่งในห้าประเทศที่ ณ.ตอนนี้อัตราการเจริญเติบโตไปถึงร้อยละ 20 ซึ่งเป็นระดับที่สูงที่สุดในการขยายการสื่อสารโทรคมนาคมทางไกล เพราะอิหร่านมีสำนักงานบริการการติดต่อสื่อสารระดับท้องถิ่นอย่างกวางขวางทำให้ได้รับประกาศนียบัตรพิเศษจากยูเนสโก ในปลายปี 2009 การสื่อสารโทรคมนาคมอิหร่านมีรายได้ 9.2 ล้านดอลลาร์และถูกรู้จักในฐานะตลาดใหญ่อันดับสี่ของภูมิภาค และคาดว่าจะมีรายได้ถึงร้อยละ 6.9  กับรายได้ 12.9 ดอลลาร์ในปี 2014
ตามรายงานในนิตยสารอิเล็กทรอนิกส์ระบบการสื่อสารของประเทศต่างๆอยู่ในช่วงการขยายหุ้นส่วนทางเทคโนโลยีการสื่อสารและสารสนเทศในอิหร่านค่าจีดีพีของปี 2002 อยู่ระหว่างร้อยละ 1.1ถึง 1.3 มีพนักงานประมาณ 150000 คนในไอซีที ในจำนวนนี้ 20000 คนทำงานด้านอุตสาหกรรมซอฟต์แวร์ มีบริษัท 1200 บริษัทด้านเทคโนโลยีการสื่อสารจนถึงปี 2002 มีบันทึกว่า 200 บริษัทพัฒนาด้านซอฟต์แวร์ รายได้จากการส่งออกซอฟต์แวร์ในปี 2008 อยู่ที่ 58 ล้านดอลลาร์
ธนาคารไทยพาณิชย์ สาขาตลาดน้อย
ธนาคารไทยพาณิชย์ สาขาตลาดน้อย เป็นสาขาหนึ่งของธนาคารไทยพาณิชย์ ตั้งอยู่ ณ เลขที่ 1280, 1280/1 ถนนโยธา แขวงตลาดน้อย เขตสัมพันธวงศ์ กรุงเทพมหานคร โดยธนาคารแห่งนี้ มีประวัติความเป็นมาที่เก่าแก่ยาวนาน โดยเป็นที่ทำการของธนาคารแห่งแรกในประเทศไทย เริ่มก่อตั้งขึ้นในนาม "บุคคลัภย์" โดยพระเจ้าบรมวงศ์เธอ พระองค์เจ้าไชยันตมงคล กรมหมื่นมหิศรราชหฤทัย ตรงกับรัชสมัยพระบาทสมเด็จพระจุลจอมเกล้าเจ้าอยู่หัว ในปี พ.ศ. 2447 เพื่อให้เป็นสถาบันการเงินที่เป็นฐานรองรับการเติบโตด้านเศรษฐกิจของไทย และได้เปลี่ยนชื่อมาเป็น "แบงก์สยามกัมมาจล" ในปี พ.ศ. 2449 และได้เปลี่ยนชื่อเป็น "ธนาคารไทยพาณิชย์" ในปี พ.ศ. 2482 ดังเช่นชื่อที่ใช้ในปัจจุบัน
ปัจจุบัน กิจการของธนาคารก็ยังคงเปิดให้ดำเนินการอยู่ โดยที่ตัวอาคารมีความโดดเด่นที่สถาปัยกรรมตะวันตกแบบโบซาร์ผสมนีโอคลาสสิก ออกแบบโดยสถาปนิกชาวอิตาลี อันนิบาเล รีกอตติ เริ่มก่อสร้างในปี พ.ศ. 2451 และบูรณะในปี พ.ศ. 2538 ตัวอาคารมีทั้งหมด 3 ชั้น ติดกับริมแม่น้ำเจ้าพระยา สถาปัตยกรรมของอาคารแห่งนี้ มีความคล้ายคลึงกับหลายส่วนของพระที่นั่งอนันตสมาคม เช่น ทางขึ้นข้างของอาคาร เป็นต้น ชั้นล่างเป็นที่ทำการทั่วไปแต่ยังคงรูปแบบดั้งเดิม โดยเคาน์เตอร์รับฝากถอนคล้ายกับโรงรับจำนำ มีผนังเป็นลวดลายปูนปั้น เสาทรงไอโอนิกประกอบระหว่างช่วงหน้าต่าง กระเบื้องปูพื้นนำเข้าจากเยอรมนี และเป็นที่จัดแสดงของที่เคยใช้ในกิจการในอดีต เช่น เครื่องพิมพ์ดีด, เครื่องคิดเลข, สมุดบัญชีเก่า, พระรูปขององค์ผู้ก่อตั้งตรงประตูทางเข้า และชั้นบนเคยเป็นพิพิธภัณฑ์ธนาคารไทย แต่ได้ย้ายไปอยู่ที่สำนักงานใหญ่ในปัจจุบัน
ตัวอาคารของธนาคารไทยพาณิชย์ สาขาตลาดน้อย ได้รับรางวัลอนุรักษ์สถาปัตยกรรม ASA ในปี พ.ศ. 2525 ถือเป็นอาคารอนุรักษ์แห่งหนึ่ง และเป็นโบราณสถานแห่งหนึ่งของเขตสัมพันธวงศ์ โดยกรมศิลปากร ซึ่งสาขาของธนาคารไทยพาณิชย์ที่มีความเก่าแก่และสวยงามเช่นนี้ ยังมีอีก 2 สาขา คือ สาขาถนนเพชรบุรี ถนนเพชรบุรี ใกล้กับแยกเพชรพระราม และสาขาเฉลิมนคร ถนนเจริญกรุง ใกล้กับแยกเอส. เอ. บี.
แมรี แอนนิง
แมรี แอนนิง ( 21 พฤษภาคม พ.ศ. 2342 - 9 มีนาคม พ.ศ. 2390 ) เป็นนักบรรพชีวินวิทยา ผู้ค้า และนักสะสมซากดึกดำบรรพ์ผู้ซึ่งกลายเป็นที่รู้จักไปทั่วโลก จากการค้นพบซากสัตว์ทะเลดึกดำบรรพ์ยุคจูแรสซิก ในถ้ำระหว่างช่องแคบอังกฤษที่ไลม์รีจิส ในแถบชนบทของดอร์เซตทางภาคตะวันตกเฉียงใต้ของอังกฤษ การค้นพบของเธอมีส่วนสำคัญซึ่งก่อให้เกิดความเปลี่ยนแปลง ต่อแนวความคิดทางวิทยาศาสตร์เกี่ยวกับชีวิตยุคก่อนประวัติศาสตร์ และประวัติศาสตร์ของโลก
แมรี่ทำการค้นหาซากดึกดำบรรพ์ในบริเวณของหน้าผาบลูเลียส โดยเฉพาะระหว่างเดือนในฤดูหนาวเมื่อมีดินถล่มทำให้ซากดึกดำบรรพ์เผยออกมา ซึ่งต้องรีบทำการเก็บก่อนที่พวกมันจะสูญหายลงในทะเล เธอเกือบเสียชีวิตในปี พ.ศ. 2376 ระหว่างเหตุการณ์ดินถล่มซึ่งทำให้สูญเสียสุนัขของเธอที่ชื่อเทรย์ การค้นพบของเธอรวมไปถึงโครงกระดูกอิกทิโอซอรัสตัวแรกที่ถูกแยกอย่างถูกต้อง โครงกระดูกเพลสิโอซอร์สองตัวแรกที่พบอย่างครบถ้วนสมบูรณ์ โครงกระดูกเทอร์โรซอร์ตัวแรกที่อยู่นอกประเทศเยอรมันนี และซากปลาดึกดำบรรพ์ที่สำคัญอีกเป็นจำนวนมาก ความช่างสังเกตุของเธอมีส่วนสำคัญในการค้นพบคอโพรไลต์ที่รู้จักกันในตอนนั้นว่าก้อนบีซอร์ ซึ่งก็คือมูลของสัตว์ที่กลายเป็นซากดึกดำบรรพ์และเธอยังค้นพบซากดึกดำบรรพ์ของเบเลมไนต์(หรือเบเลมนอยด์) ที่มีถุงหมึกซึ่งกลายเป็นซากดึกดำบรรพ์อยู่ภายใน เหมือนกับเหล่าเซฟาโลพอดยุคปัจจุบัน เมื่อนักธรณีวิทยาเฮนรี่เดอราบีช วาดภาพ"ดูเลียแอนติคคูยเออร์" ซึ่งเป็นครั้งแรกที่มีการเผยแพร่ออกไปอย่างกว้างขวาง ของภาพที่มีฉากเกี่ยวกับชีวิตยุคก่อนประวัติศาสต์ มาจากการบูรณะซากดึกดำบรรพ์โดยส่วนมากเขาได้อิงตามซากดึกดำบรรพ์ที่แมรี่ได้ค้นพบ และได้พิมพ์จัดจำหน่ายเพื่อประโยชน์ของเธอ
แมรี่ไม่ได้มีส่วนร่วมอย่างเต็มที่นักในการชุมนุมทางวิทยาศาสตร์ ของอังกฤษในศตวรรษที่ 19 ซึ่งส่วนมากจะเป็นบุรุษแองกลิคัน เธอต้องต่อสู้ดิ้นรนทางด้านการเงินเป็นอย่างมาก ในชีวิตของเธอเนื่องจากครอบครัวของเธอยากจน และพ่อของเธอผู้ซึ่งเป็นช่างทำตู้ได้เสียชีวิตลงตอนที่เธออายุเพียง 11 ขวบ
เธอกลายเป็นที่รู้จักดีในวงการธรณีวิทยาในอังกฤษ ยุโรป และอเมริกา และเธอได้ให้คำปรึกษาปัญหาด้านกายวิภาคศาสตร์ รวมทั้งเกี่ยวกับการเก็บรวบรวมซากดึกดำบรรพ์ ถึงกระนั้นด้วยเธอเป็นผู้หญิงจึงทำให้มีคุณสมบัติไม่เหมาะสม ที่จะเข้าร่วมสมาคมธรณีวิทยาของลอนดอน และเธอไม่เคยได้รับการให้เครดิตอย่างสมบูรณ์ สำหรับผลงานทางวิทยาศาสตร์ของเธอ อันที่จริงแล้วเธอได้เขียนลงในจดหมายฉบับหนึ่งว่า " โลกนี้ได้ใช้ฉันอย่างไร้ปราณีฉันกลัวว่ามันได้ทำให้ฉันหวาดระแวงต่อทุกคน " งานเขียนเดียวทางด้านวิทยาศาสตร์ของเธอที่ได้ตีพิมพ์ในตลอดช่วงอายุไขของเธอ ปรากฎในนิตยสารประวัติศาสตร์ทางธรรมชาติในปี พ.ศ. 2382 ซึ่งแกะจากจดหมายที่แมรี่ได้เขียนถึงบรรณาธิการนิตยสารและตั้งคำถามถึงสิ่งที่กล่าวอ้างในนิตยสาร
ไทยแลนด์มอเตอร์ไซค์เคิลกรังด์ปรีซ์
ไทยแลนด์กรังด์ปรีซ์มอเตอร์ไซค์เคิล เป็นการแข่งขันจักรยานยนต์ทางเรียบ โมโตจีพี ฤดูกาล 2018 โดยมีการเซ็นสัญญาต่อเนื่องสามปี การแข่งขันนี้กำหนดจัดขึ้นที่สนาม บุรีรัมย์อินเตอร์เนชันแนลเซอร์กิต
การทำงานต่ำระดับ
การทำงานต่ำระดับ () หรือการว่างงานแฝง เป็นการใช้แรงงานต่ำกว่าจริงเนื่องจากอาชีพที่ไม่ต้องใช้ทักษะของแรงงาน หรือเป็นงานไม่เต็มเวลา หรืองานที่ปล่อยให้แรงงานไม่ได้ทำงาน ตัวอย่างได้แก่ การถืออาชีพไม่เต็มเวลาทั้งที่ต้องการทำงานเต็มเวลา และการมีคุณวุฒิสูงเกิน (overqualification) ซึ่งลูกจ้างมีการศึกษา ประสบการณ์หรือทักษะเกินข้อกำหนดของอาชีพนั้น
การทำงานต่ำระดับมีการศึกษาจากหลายมุมมอง ทั้งเศรษฐศาสตร์ การจัดการ จิตวิทยา และสังคมวิทยา ตัวอย่างเช่น ในวิชาเศรษฐศาสตร์ คำว่า "การทำงานต่ำระดับ" มีความหมายและการใช้ต่างกันสามอย่าง ทั้งหมดล้วนเกี่ยวข้องกับสถานการณ์ที่บุคคลกำลังทำงาน ซึ่งต่างจากการว่างงานที่หมายถึงบุคคลที่กำลังหางานทำแต่ไม่มีอาชีพ ทั้งหมดเกี่ยวข้องกับการใช้แรงงานต่ำกว่าควรซึ่งบทนิยามและการวัดการว่างงานอย่างเป็นทางการ (ของหน่วยงานรัฐ) ส่วนใหญ่ไม่ได้นับ
ในวิชาเศรษฐศาสตร์ การทำงานต่ำระดับอาจหมายถึง:
การทำงานต่ำระดับเป็นสาเหตุสำคัญของความยากจน แม้แรงงานสามารถหางานไม่เต็มเวลาได้ แต่รายรับไม่เต็มเวลานั้นอาจไม่เพียงพอต่อความต้องการพื้นฐาน การทำงานต่ำระดับเป็นปัญหามากโดยเฉพาะอย่างยิ่งในประเทศกำลังพัฒนาซึ่งอัตราการว่างงานมักค่อนข้างต่ำ เนื่องจากแรงงานส่วนมากทำงานยังชีพหรืองานไม่เต็มเวลาบางโอกาส ค่าเฉลี่ยแรงงานเต็มเวลาต่อประชากรผู้ใหญ่ทั่วโลกอยู่ที่ 26% เทียบกับ 30–52% ในประเทศพัฒนาแล้ว และ 5–20% ในทวีปแอฟริกาส่วนใหญ่
ลูเคียน อาราอูโฌ จี อัลเมดา
ลูเคียน อาราอูโฌ จี อัลเมดา หรือ ลูเคียน (เกิดวันที่ 21 กันยายน ค.ศ. 1991) เป็นนักฟุตบอลชาวบราซิล ปัจจุบันลงเล่นตำแหน่งกองหน้าให้กับชลบุรี เอฟซีในไทยลีก
ลูเคียน ย้ายเข้าร่วมพัทยา ยูไนเต็ด เมื่อวันที่ 4 มกราคม พ.ศ. 2561 เขาลงเล่นนัดแรกของฤดูกาล ในวันที่ 11 กุมภาพันธ์ พ.ศ. 2561 นัดที่บุกพัทยาไปแพ้การท่าเรือที่แพตสเตเดียม 0-3 ต่อมาวันที่ 17 กุมภาพันธ์ เขายิงประตูและทำแฮตทริกแรกในนัดที่พัทยาเปิดบ้านเอาชนะชัยนาท ฮอร์นบิล ที่สนามกีฬาหนองปรือ 4-1 ต่อมาในวันที่ 3 มีนาคม ลูเคียนยิงหนึ่งประตูในนัดที่พัทยาเปิดบ้านเอาชนะราชนาวี 1-0 และในวันที่ 10 มีนาคม ลูเคียนยิงอีกหนึ่งประตูในนัดที่พัทยาเปิดบ้านเอาชนะแอร์ฟอร์ซ เซ็นทรัล 2-0
วันที่ 16 มีนาคม พ.ศ. 2561 ลูเคียนยิงหนึ่งจุดโทษในนัดที่พัทยาเปิดบ้านแพ้ทรูแบงค็อก ยูไนเต็ด 3-4 ต่อมาวันที่ 28 มีนาคม เขาทำประตูชัยในนัดที่พัทยาบุกไปชนะบางกอกกล๊าสที่ลีโอสเตเดียม 1-0
วิกตูร์ มัตตูส การ์ดูซู
วิกตูร์ มัตตูส การ์ดูซู (เกิดวันที่ 19 ธันวาคม ค.ศ. 1989) หรือ วิกตูร์ เป็นนักฟุตบอลอาชีพชาวบราซิล
อุบล ยูเอ็มที ยูไนเต็ด
เชียงราย ยูไนเต็ด
กูเกิล คีป
กูเกิล คีป () เป็นบริการจดบันทึก พัฒนาโดยกูเกิล เปิดตัวในปี ค.ศ. 2013 บนเว็บและแอปพลิเคชันบนระบบปฏิบัติการแอนดรอยด์และไอโอเอส กูเกิล คีปให้บริการจดบันทึกแบบตัวอักษร ภาพและบันทึกเสียง สามารถย้อนการแก้ไขและเพิ่มสีหรือป้ายกำกับเพื่อแยกประเภทบันทึก รวมถึงความสามารถในการแปรตัวอักษรจากภาพและอนุญาตให้ผู้ใช้คนอื่น ๆ แก้ไขร่วมด้วยได้
ภานุวัฒน์ เกิดทองทวี
ภานุวัฒน์ เกิดทองทวี (เกิด 31 มกราคม พ.ศ. 2540) ชื่อเล่น คอปเตอร์ เป็นนักร้อง นักแสดงชาวไทย เขาเป็นที่รู้จักในบท "หมอคิท (คิทแคท)" จากซีรีส์ เดือนเกี้ยวเดือน 2Moons The Series ปัจจุบันเป็น สมาชิกวงบอยด์แบนด์ SBFIVE จากค่าย เลิฟอีส
ภานุวัฒน์ เกิดทองทวี เกิดวันที่ 31 มกราคม พ.ศ. 2540 มีพี่น้องทั้งหมด 3 คน ภานุวัฒน์เป็นลูกคนที่ 3 จบการศึกษา มัธยมต้นและมัธยมปลาย จากโรงเรียนสาธิตจุฬาลงกรณ์มหาวิทยาลัย ภานุวัฒน์ลุยงานกิจกรรมโดยเฉพาะนันทนาการในโรงเรียนมา เป็นทั้งกองเชียร์ยัน “เชียร์ลีดเดอร์”
เคยชิงรางวัลชนะเลิศการประกวดบทความเพื่อรณรงค์ส่งเสริมคุณธรรม จริยธรรม ประจำปี 2554 เรื่อง “ฉันจะสร้างสังคมให้โปร่งใส”  มาแล้ว ซึ่งปัจจุบันกำลังเรียน คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ
ซึ่งได้รับตำแหน่งเดือนมหาวิทยาลัยศรีนครินทรวิโรฒ ปี 2558  และมีหน้าที่เป็นตัวแทนมหาวิทยาลัย และช่วยประชาสัมพันธ์เรื่องราวดีๆ ให้สังคมได้รับทราบ
ภานุวัฒน์เป็นมีผลงานถ่ายโฆษณา เคยแสดงละคร ซิทคอม My Melody 360 องศารัก ทางโมเดิร์นไนน์ และเข้ารอบ 25 คนสุดท้ายของรายการ เดอะสตาร์ ค้นฟ้าคว้าดาว
ภานุวัฒน์เริ่มมีชื่อเสียงจากการได้มีโอกาสได้เล่นมิวสิกวิดีโอเพลงยังไกลของบอย พีซเมคเกอร์ และมีชื่อเสียงมากขึ้นจากผลงานการแสดง "เดือนเกี้ยวเดือน 2Moons The Series" ในบทหมอคิทหรือคิทแคท ในแก็งค์หมอเถื่อน
และปัจจุบันยังเป็นสมาชิกบอยแบนด์ วง SBFIVE ศิลปินที่เกิดจากการรวมตัวกันของนักแสดง"เดือนเกี้ยวเดือน 2Moons The Series" ที่มีสมาชิกทั้งหมด 5 คน ในสังกัด เลิฟอีส
กองกำลังสาธารณะคอสตาริกา
คอสตาริกา เป็นประเทศที่ไม่มีกองทัพ. โดยมีกองกำลังกึ่งทหารขนาดเล็ก ทำหน้าที่เป็นตำรวจ และ พิทักษ์ชายแดน.
1 ธันวาคม ค.ศ. 1948, ประธานาธิบดี โฮเซ ฟิเกอเรส เฟอเรอ ได้ทำการยกเลิกกองทัพคอสตาริกา ภายหลังการสิ้นสุดสงครามกลางเมือง ในปีเดียวกัน.
พิธีจัดขึ้นที่ "Cuartel Bellavista", ประธานาธิบดีได้ทำการใช้ค้อนทุบกำแพง เพื่อเป็นสัญลักษณ์ในการสิ้นสุดระบบทหาร.
ค.ศ. 1949, การยกเลิกกองทัพ ตามความในมาตราที่ 12 ของรัฐธรรมนูญแห่งคอสตาริกา. งบประมาณทางทหารที่ถูกตัดนั้น ถูกจัดสรรงบในด้านการรักษาความปลอดภัย, การศึกษา และ ศิลปะวัฒนธรรม. คอสตาริกามีตำรวจเป็นกองกำลังหลัก.
พิพิธภัณฑสถานแห่งชาติคอสตาริกา ("Museo Nacional de Costa Rica") ภายใน "Cuartel Bellavista" เป็นสัญลักษณ์ทางศิลปะวัฒนธรรม. ในปี ค.ศ. 1986, ประธานาธิบดี ออสกา อาเรียส ซานเชส ได้กำหนดให้วันที่ 1 ธันวาคมของทุกปี เป็นวันแห่งการยกเลิกกองทัพ ("Día de la Abolición del Ejército") ภายใต้กฎหมายที่ #8115. ตั้งแต่ ค.ศ. 1948 ประเทศไม่เคยมีสงครามกลางเมืองนับตั้งแต่นั้นมา. กองกำลังกึ่งทหารขนาดเล็กที่ทำหน้าที่บังคับใช่กฎหมาย, แต่ไม่มีการจัดกำลังแบบ standing army.
ค.ศ. 1996, กระทรวงความปลอดภัยสาธารณะ เรียกโดยทั่วไปว่า กองกำลังสาธารณะ ("Fuerza Pública") เป็นกองกำลังร่วมทหารตำรวจ และ พิทักษ์พลเรือน, เจ้าหน้าที่ให้ความช่วยเหลือ, และ พิทักษ์ชายแดน. ภายการบังคับบัญชาของกระทรวง มีหน้าที่รักษาความปลอดภัยภาคพื้นดิน, การบังคับใช้กฎหมาย, การต่อต้านยาเสพติด, พิทักษ์ชายแดน และ รักษาความปลอดภัยแก่นักท่องเที่ยว.
กองกำลังสาธารณะ เป็นกองกำลังพิเศษขนาดเล็ก ประกอบด้วย หน่วยแทรกซึมพิเศษ (UEI) แต่ไม่ขึ้นตรงการบังคับบัญชากับตำรวจ. สำนักข่าวกรอง และ รักษาความปลอดภัย (DIS) ทำหน้าที่รา่ยงานข้อมูลข่าวกรองให้ทางกระทรวง. มีกำลังพลประมาณ 70 คน, มีรูปแบบบังคับบัญชาลักษณะเดียวกับทหาร, บุคลากรทั้งหมดนั้นเป็นตำรวจพลเรือน.
คำขวัญ "God, Fatherland, and Honor.".
หน่วยระวังภัยทางอากาศคอสตาริกา มีอากาศยานประจำการ 15 ลำ สำหรับสนับสนุนทางรัฐบาล, การบังคับใช้กฎหมาย, และ ช่วยเหลือพลเรือน ดังนี้.
เทศบาลตำบลบ้านเป็ด
เทศบาลตำบลบ้านเป็ด หรือตำบลบ้านเป็ด (อังกฤษ:Banped Municipality) แยกออกจากตำบลเมืองเก่า อำเภอเมืองขอนแก่น จังหวัดขอนแก่น ก่อตั้งเป็นองค์การบริหารส่วนตำบลบ้านเป็ด เมื่อปี พศ. 2539 ได้ยกฐานะเป็นเทศบาลตำบลบ้านเป็ด(เป็นองค์กรปกครองส่วนท้องถิ่นประเภทเทศบาลตำบล) เมื่อวันที่ 15 พฤศจิกายน พ.ศ. 2547 ตั้งอยู่ที่อำเภอเมืองขอนแก่น จังหวัดขอนแก่น มีเขตการปกครองครอบคลุม 23 หมู่บ้าน โดยมีจำนวนครัวเรือนทั้งสิ้น 23,923 ครัวเรือน มีประชากร จำนวน 42,580 คน (ช้อมูลประชากร อัพเดตวันที่ 27 พฤศจิกายน พ.ศ. 2560)จำนวนหมู่บ้านในเขตเทศบาลตำบลบ้านเป็ด มีทั้งหมด 23 หมู่บ้าน
ยูฟ่าแชมเปียนส์ลีก ฤดูกาล 1998–99
ยูฟ่าแชมเปียนส์ลีก ฤดูกาล 1998–99 เป็นการแข่งขันฟุตบอลสโมสรยุโรปถ้วยใหญ่ที่สุด จัดขึ้นโดยยูฟ่า โดยฤดูกาลนี้เป็นฤดูกาลที่ 44 และเป็นฤดูกาลที่ 7 ตั้งแต่มีการเปลี่ยนชื่อจากยูโรเปียนแชมเปียนคลับส์คัพ เป็นยูฟ่าแชมเปียนส์ลีก
ทีมที่พ่ายแพ้จะได้ผ่านคัดเลือกรอบแรกของ ยูฟ่าคัพ ฤดูกาล 1998–99.
หมายเหตุ: ทีมที่ชนะของรอบคัดเลือกรอบแรกจะถูกจับสลากพบกับทีมที่ผ่านมาจากการคัดเลือกโดยตรงสำหรับรอบคัดเลือกรอบสอง (16 และ 16 ทีม).
สงครามต่อเนื่อง
สงครามต่อเนื่อง ประกอบด้วยสงครามระหว่างฟินแลนด์และสหภาพโซเวียต ตั้งแต่ปี ค.ศ. 1941 ถึง ค.ศ. 1944 สงครามต่อเนื่องได้เริ่มต้นขึ้นเมื่อสิบห้าเดือนหลังสงครามฤดูหนาวยุติลง ซึ่งเป็นการสู้รบระหว่างฟินแลนด์และสหภาพโซเวียต ในสหภาพโซเวียต สงครามครั้งนี้ได้ถือว่าเป็นส่วนหนึ่งของมหาสงครามของผู้รักชาติ เยอรมันได้ถือว่าเป็นปฏิบัติการในภูมิภาคนี้เป็นส่วนหนึ่งของความพยายามสงครามโดยรวมในแนวรบด้านตะวันออกและฟินแลนด์ให้การสนับสนุนยุทธภัณฑ์ที่สำคัญและความร่วมมือทางทหาร
การทำสงครามระหว่างสหภาพโซเวียตและฟินแลนด์ได้เริ่มต้นขึ้นเมื่อวันที่ 22 มิถุนายน ค.ศ. 1941 ซึ่งเป็นวันที่เยอรมนีได้เปิดฉากเข้ารุกรานสหภาพโซเวียต การเปิดสงครามได้เริ่มด้วยการโจมตีทางอากาศของโซเวียตเมื่อวันที่ 25 มิถุนายน ภายหลังฟินแลนด์ได้เริ่มปฏิบัติการเพื่อปลดเปลื้องสงครามฤดูหนาวครั้งก่อนที่ต้องเสียดินแดน Karelian Isthmus และ Ladoga Karelia ให้แก่สหภาพโซเวียต และเข้ายึดครองคาเรเลียตะวันออกในเดือนกันยายน ค.ศ. 1941 บน Karelian Isthmus ฟินแลนด์ได้หยุดการรุกรานเพียง 30 กม.จากเลนินกราด ที่ก่อนสงครามโลกครั้งที่สองเป็นชายแดนระหว่างสหภาพโซเวียตและฟินแลนด์ ในปี ค.ศ. 1944 กองทัพอากาศโซเวียตได้ดำเนินการโจมตีทางอากาศในเฮลซิงกิและเมืองอื่นๆที่สำคัญของฟินแลนด์
ในที่สุด ช่วงกลางของปี ค.ศ. 1944 โซเวียตได้เข้ารุกทางยุทธศาสตร์สู่ฟินแลนด์จากดินแดนส่วนใหญ่ที่ได้รับมาในช่วงสงคราม แต่กองทัพฟินแลนด์ภายหลังที่ได้ทำให้การรุกต้องหยุดชะงักลงในเดือนกรกฏาคม ค.ศ. 1944 การสู้รบได้ยุติลงเมื่อวันที่ 5 กันยายนและมีผลตามมาด้วยการสงบศึกมอสโกเมื่อวันที่ 19 กันยายน สนธิสัญญาสันติภาพปารีส ค.ศ. 1947 ได้สรุปสงครามอย่างเป็นทางการแล้ว ฟินแลนด์ต้องยกให้เขต Pechengsky แก่สหภาพโซเวียต ให้เช่าคาบสมุทร Porkkala แก่พวกเขา และจ่ายค่าชดเชยสงคราม ในขณะเดียวกันที่ยังรักษาความเป็นเอกราชไว้ได้
จักรยานและคตินิยมสิทธิสตรี
ผู้หญิงได้รับอิสรภาพเป็นอย่างมากเมื่อมีการคิดค้นจักรยาน จักรยานทำให้พวกเธอมีอิสระในการเดินทางออกนอกบ้านด้วยตัวเอง การขี่จักรยานก็จำเป็นต้องมีเสื้อผ้าที่ทะมัดทะแมงมากขึ้นสำหรับผู้หญิงและนำไปสู่การเปลี่ยนแปลงที่สำคัญของเครื่องแต่งกายหญิงในสังคมบุคคลหนึ่งคนหนึ่งจากช่วงเวลาที่ดูนักปั่นจักรยานหญิงกล่าวว่า "มันยากที่จะเชื่อได้ว่าพวกเขาเป็นผู้หญิงเคยต้องที่เดินออกไปในตอนบ่ายเพื่อรอขบวนรถม้า"
อลิซาเบธ เคดี สแตนตัน เคยเขียนว่าจักรยานเป็นเครื่องมือซึ่งกระตุ้นให้ผู้หญิงอยากที่จะแข็งแกร่งมากขึ้นและอยากมีบทบาทในสังคม ซูซาน บี แอนโทนี่ พูดในค.ศ. 1896 ว่า "ฉันอยากจะบอกคุณเกี่ยวกับจักรยาน ฉันว่ามันมันทำมาเพื่อปลดปล่อยผู้หญิงมากกว่าสิ่งอื่นใดในโลก ฉันยืนและชื่นชมยินดีทุกครั้งที่เห็นผู้หญิงขี่่จักรยานไปไหนมาไหนเอง"
บีททิซ กริมชอว์ ผู้ออกเดินทางผจญภัยได้อธิบายชีวิตวัยเยาว์ของเด็กสาวตามความชอบธรรมแบบวิคตอเรีย เธอเป็นเด็กหญิงนักปฏิวัติ ฉันซื้อจักรยานด้วยความลำบาก ขี่ออกไปคนเดียวโดยไม่มีผู้ใหญ่คอยดู ไมล์และไมล์ไกลเกินกว่าขีดจำกัดของม้าที่วิ่งเหยาะ ๆ โลกเปิดกว้างต่อหน้าฉัน และเมื่อฉันอายุได้ 21 ปี ฉันได้ออกเดินทาง ไกลจากบ้านเพื่อค้นหาว่าโลกจะมีอะไรให้กับลูกสาวผู้ปฏิวัติ"
บทความจาก The Literary Digest ได้รับการทบทวนวรรณกรรมจากช่วงเวลาที่กล่าวถึงหน้าจักรยานและตั้งข้อสังเกตว่าThe Springfield Republicanเตือนว่า "ผู้หญิง เด็กหญิงและผู้ชายวัยกลางคน" ขี่จักรยานมากเกินไป
ความกังวลเกี่ยวกับจักรยานเกี่ยวกับนักปั่นจักรยานหญิงถูกแจกแจงอย่างละเอียดโดยแพทย์ A. Shadwell ในบทความ 1897 สำหรับ National Review ในลอนดอนเรื่อง "อันตรายที่ซ่อนอยู่ของการขี่จักรยาน" บทความของเขาถูกกล่าวถึงในภายหลังและวิเคราะห์ใน The Advertiser
ผู้ที่ชื่นชอบจักรยานไม่เห็นด้วยกับการประเมินทางการแพทย์นี้และยืนยันว่าการออกกำลังกายเป็นสิ่งที่ดีในการปรับปรุงสุขภาพและความมีชีวิตชีวา
วัดโนนกุ่ม
วัดโนนกุ่ม (ภาษาอังกฤษ: Wat Nonkoom) หรือ วัดบ้านโนนกุ่ม สังกัดคณะสงฆ์มหานิกาย ตั้งอยู่เลขที่ 20 บ้านโนนกุ่ม (ชุมชนโนนกุ่มเหนือ) หมู่ 2 ตำบลมิตรภาพ อำเภอสีคิ้ว จังหวัดนครราชสีมา ก่อตั้งเมื่อ พ.ศ.2456 โดยผู้ใหญ่แพ่ง ผู้ใหญ่ทอง ผู้ใหญ่ลอย ผู้ใหญ่โบ และชาวบ้านช่วยกันสร้าง ได้รับพระราชทานวิสุงคามสีมาเมื่อวันที่ 25 พฤษภาคม 2465 มีพระครู (อุปัชฌาย์) ชิน พุทฺธสโร เป็นเจ้าอาวาสคนแรกวัดโนนกุ่ม ขึ้นทะเบียนโบราณสถานโดยกรมศิลปากร ตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2535 ทะเบียนเลขที่ 0001271 ประกาศในราชกิจจานุเบกษาวันที่ 18 ธันวาคม 2539 เล่ม 113
สุเทพ ประยูรพิทักษ์
สุเทพ ประยูรพิทักษ์ ชื่อเล่น อี๊ด เกิดเมื่อวันที่ 5 มิถุนายน พ.ศ. 2493 มีภูมิลำเนาอยู่ที่ กรุงเทพมหานคร เดิมเป็นนักร้องนำวง สุเทพ แอนด์ เดอะแซกส์ และนักร้องในโปรเจ็กต์ 18 กะรัต สังกัด นิธิทัศน์ โปรโมชั่น มีผลงานการแสดง เช่น ภาพยนตร์เรื่อง บุญชู รับบทเป็น บุญช่วย พี่ชายของบุญชู นอกจากการเป็นนักร้องแล้ว สุเทพยังคงรับงานแสดงภาพยนตร์และละครโทรทัศน์ควบคู่ไปด้วยโดยมีผลงานการแสดงเป็นระยะ
รามเกียรติ์: กำเนิดพระมงกุฎ พระลบ
รามเกียรติ์: กำเนิดพระมงกุฎ พระลบ ( หรือในชื่อว่า อุตตรรามายณะ) เป็นละครโทรทัศน์ที่กล่าวถึงสงครามครั้งสำคัญในวรรณกรรมเรื่องยิ่งใหญ่ รามายณะ ที่เริ่มต้นเรื่องราวหลังจากพระรามยกทัพสู้กับพญาทศกัณฐ์จนได้รับชัยชนะ แล้วจึงเสด็จกลับมาครองกรุงอโยธยา นำแสดงโดย อรุณ โกวิล, ทิปิกา สิกขาเรีย, ทารา สิงห์, ศุนิล ลาฮีรี, จายาศิริ กาดก้า